Pope Nun le Tuchan Hruaitu Nun zohtinak | ibcsandnes\n"Bawipa thlarau umnak hmun paoh ah luatnak a um" 2Korin 3:17\nPage Watch Live\nLogin 0£0.00\tDonate\nHome › Knowledge › Pope Nun le Tuchan Hruaitu Nun zohtinak\nPope Nun le Tuchan Hruaitu Nun zohtinak\nAnnouncements Blog Articles Christianity Knowledge\tPosted on 27th November 2017 • Updated 27th November 2017 —by admin 2419\nVancung kainak “lehhmah” a rak zuartu Pope (Roman Catholic a ngan bik tlangbawi) nih Thiangthlarau hruainak zoh lo bak in an nawlngeihnak lawngin khrihfabu an rak hruai tikah zeibantuk dah a rak cang ti le tuchan ah Khrihfabu hruaitu hna le cawnpiaktu hna nih zeibantuk in dah kan khrihfabu kan hruai hna ti zohthannak hi a biapi tukmi Issue a si caah kan dirhmun van I zohthannak ding caah kan van langhter ve.\nRoman Catholic hruaitu Pope Hmasabik:\nJesuh thih hnu in AD1500 hlan khrihfabu cu Orthodox le Roman Catholic lawng an si kan ti khawh. Jesuh zultu hna nih khua zakip ah thawngtha cu an phuan ve caah khrih thawngtha cu khua zakip ah a karh ve nain hi lioah khrihfabu ngan an rak si lo. Abianaah Thomas hna hi India ah AD 52 ah a rak phan I, AD 63 ah khrihfabu biakkinn a rak sak ve. Asinain vawlei cungah khrihfa tuanbia ah a lang lo. Peter zong kum 25(AD42 -67) chung Rom khrihfabu ah Bishop a tuan ve. Cucaah Roman Catholic khrihfabu zumhnak ah Peter cu Rom ah a hmasabik Bishop a si tiah an ti I, a tuchan RC Pope hna hi Peter thawk in a changchang in a tutiang hi an si tiah an ruah. Cu pinah an ruahmi cu Peter cu bawi Jesuh nih “Vancung tawh” a pekmi (Matthew 16:18) nawlngeihnak kha Peter a hungchangtu nih an co i an pehzulh tiah an zumh.\nPop nawlngeihnak sangbik lio:\nAD1000 – 1500 chan lio ahhin biaknak lei hruaitu a simi Pope le Bishop te hna kha siangpahrang le a tlang chuak upa nih an rak thim tawn hna. Pope si cu mi tampi nih duh cio a si I, tangka tamdeuh a pe khomi paoh kha rian tam deuh an rak pek hna. Thiang thlarau siloin tangka nih rian a tuan tikah khrihfami tampi nih thlarau leiah tumchuknak tamtuk a rak um.\nPope Heldebrand le siangpahrang Henry cu nawlngeihnak an I cuh:\nAD1073 – 1085 lioah Heldebrand cu Europe ram ah Pope thawngbik a hung si. Biaknak kongah cozah ram uktu siangpahrang an i thlak khawh tilonak dingah 1076 ah khrihfa hruaitu pumhnak (Cardinal Council) a tuah i siangpahrang le cozah bawi nih Pope thim si ti hna hlah seh. Biaknak lei cu anmah chungah a thabik an timi kha Pope thim khawh siseh tiah bia an rak khiah. A hnu deuh ahcun Pope lawng sitiloin Archbishop le Bishop hna zong siangpahrang nih thim tilo in anmah tein i thim ding in bia an rak khiah chih than. Hi ruahnak hi mizapi nih an hna tlakpi hna.\nHeldebrand tuahmi cu Holy Roman Empire an timi Rom pennak uktu siangpahrang Henry IV nih a theih tikah a lung a tling hrimhrim lo. Uknak kongah siseh, biaknak kongah siseh siangpahrang cu uktu bawi a rak si zungzalmi a si. Siangpahrang cu mi vialte uktu a si caah biaknak zong nawl a ngeih awk a si ko tiah a rak ti ve. Europe ram pathawng bik pahnih nih Lai lei cawtum suk lai bang, an van i er tikah mipi thinlung ah launak nganpi a um. Fakpi in I dohnak ral tiang thawh i thisen tiang a tho khomi a si caah mi lungthin chungah thinphannak tampi a um. Cu lio caan teah cun milan khua ah Archbishop a thar rianpek ding a si celngel ai. A honih dah a pek lai tiah nawlngeihnak cu tholung nih cung kai an i cuh bantuk in an i cuh cang ai. Milan khua hi a biapi ngaimi khua a si caah siangpahrang Henry nih a zumhmi minung kha chiah a duh. Pope Heldebrand nih a theih tikah saul siangpahrang kha profet Samuel nih a bia a ngaihlo caah a uknak a rawk bantuk in ka bia na ngeihlo ahcun na siangpahrang sinak in na tla lai tiah a rak ti. Henry nih a lehmi cu a thiangmi Rom pennak uktu siangpahrang ka sinak hi Pathian hnatlaknak in a si caah Hildebrand cu a rian silomi rian a tuan i a palhmi Pope a si tiah a leh ve. Pope Heldebrand nih Henry bia a theih tikah a thin a hung i a nawlngeihnak bakin siangpahrang le khrihfabu in a phuah.( hi lio caan ah hin roman catholic nih an ruahmi cu hi khrifabu silomi paoh cu hell tla ding tibak a si ko). Pope Heldebrand nih a chimmi cu, “mithiang Peter sinah bawi Jesuh nih nawlngeihnak tawh a pekmi tawh kha pek ka si cang. Henry siangpahrang cu khrihfabu uktu dingah Pathian nawlpeknak a si lo caah rammi vialte nih upatnak nan pe ti lai lo” tiah nawl a chuah.\nSiangpahrang Henry nawlngeihnak kha ningcang loin a hmannak a rak tamtuk caah kawl ralkap bang mi thinlung ah hmunhma an rak ngeive lo I, ral tiang an rak tho bal. Pope cu Pathian changtu bak ah rak ruah an si caah mi thinlung cu Pope ah an rak i fun dih. Pope Heldebrand hi pa raltha bak a si ve caah siangpahrang le ram uktu bawi vialte kha a kut tangah chiah a duh ve hna. Augustine tialmi cauk ah Pathian khualipi ( The City of God) timi chungah Pathian khua lipi le vawlei khua lipi pahnih a um i Pahtian nih vawlei khua lipi a uk a timi kha aa chirh chan i, Pope hi siangpahrang nakin nawlngeihnak sang deuh kan ngei tiah a rak ti. Cupinah Pope cu Peter rianchangtu kan si caah “Vancung tawh kengtu” zong kan si. Cucaah mikip nih Pope ke an hnamh lai i siangpahrang le a tlangchuak hna thimnak, rianpeknak le phuahnak vialte a kut ah a um lai. Vawlei bawi biakhiahnak kha a herh a ti ahcun a rawk lai. Pope bia cu a hohmanh nih an remh kho lo, an rawk kho lo, an thleng kho lo. Minung le Pathian kar lakah nawlngeihnak sangbik an si lai tiah a rak ti.\nPope Heldebrand nawlchuahmi cu siangpahrang Henry nih cun a rak duh lo caah Pope Heldebrand nih siangpahrang in a phuah pinah khrihfabu in chuah a si chih. Siangpahrang Henry cu mipi thinlung zongah hma tampi an ngeihlo caah zeiti awk an thei ti lo I Pope Heldebrand cu zaangfah nawl a duh.\nSiangpahrang Henry nih Pope Heldebrand cu a ke a hmanh:\nKum 1077 ah khan Italy ram chaklei Pope umnak Canossa ah zaangfahnak nawl dingah aa thawh. Asinain pope Heldebrand nih a rak chawn duh lo i a tong kho lo. Zing khat cu kedan loin khuasik lakah Pope umnak inn ka a va kingh nain innka a rak hunh duh bak lo. Nihnih chung innka hramah a dir I a nithumnak ah innka a hunh i siangpahrang Henry nih cu Pope hmaiah a bawk i a ke kha a hnamh hnuah ngeihthiamnak a hal. Pope nih kan ngeih thiam, asinain siangpahrang a tuan than le tuan than lo cu German parliament nih an ceih te lai a rak ti. Cun siangpahrang a tuan than ding a si hmanh ah Pope nawl a ngeih peng lai tiah bia a rak kamter. Cuticun vawlei cungah pope cu nawlngeihbik an hung si.\nPope innocent III( AD 1198 – 1216) chan lenbang ahcun Pope cu “minung nak in a ngan deuh i Pathian nakin a hme deuh bakah an rak chia I an nawl ngeihnak hi a rak sangtuk ve caah tih an nung ngaingai. Pope nih cozah nawlngeihnak zong a rak lak chih tikah thlarau lei zumhnak ah faktuk in a rak tum chuk. Anmah cawngtu ah ralkap an i chia i anmah dotu phun paoh kha an hrem hna i a thah tiang in mi tampi an rak thah hna. Hi bantuk midang nunnak tiang lakin biaknak hruaitu hna nih an rak tuah tikah khrifa tuanbia a muisam a rak chia tuk lio caan a rak si.\nAD 1300 –1517 hrawng a hung phak tikah europe ram vialte hi ram khat bantuk in an rak uk i, Pope kha nawlngeihnak zong an i cuh lengmang. Zumtu thawhlawm a tam, a cozah pekmi vawlei siseh, tangka siseh hmuhnak tamtuk an ngei caah khrihfabu an rum tuk i Pathian riantuantu hna zong sangtuk in an nun tikah khrihfabu thanchonak an ruat ti lo i zumhnak leiah tumchuknak a zor chin lengmang.\nVancung kainak Lehhmah( indulgences) zuarnak:\nTangka duhnak cu “rili ti din he aa lo an ti ” rili ti cu a al caah din deuh ah ti a hal chin lengmang an ti bang, Pope nih rum chin lengmang an duh caah Phaisa kawlnak ah Vancung kainak Lehhmah tiang an rak zuar.\nAD1517 ah wittenberg khua pawngah Tetzel an timi pa nih Mainz khua Archbishop fialnak bantuk in Pope chuahmi sualngeih tiamnak lehhmah ( indulgences) a zuar kha an hmuh. Hi lehhmah a cawmi paoh cu Helfate ah a nganfahnak a tawiter lai i a sualnak zong ngaihthiam a si lai tiah a chim hna. Hi lioah Bishop Albert cu Archbishop rian an rak pek. Thla an campiaknak caah German tangka in Ducat 10,000 a cawi i nawlngeitu hna kha a pek hna. Hi a cawimi chamnak ah Pope nih sual ngeihthiamnak lehhmah zuarnak nawl an pek i, a zuarmi man kha a cheu cu amah nih aa lak i a cheu cu St. Piter basilica biakinn saknak ah a rak pek. Phaisa kawlnak ah a tha tukmi a si caah a thi ciami lawng siloin a thi rihlomi hna ca tianginn a rak zuar i mitampi nih khamhnak co cu an duh tuk caah sifak le mirum he an rak cawk cio a si. A ruang cu, “Vancung kainak lehhmah kan ngeih ahcun khamhmi kan si cang! Kan sual zongah hell ka tla lai lo,vancung ah ka kai lai” tiah an rak ruah. Cucaah lehhmah aa cawkmi paoh nih Pathian leiah I zuam duhnak nakin an nun kha nuamhnak paoh in an rak nun caah Khrihfa mui a rak chia tuk lio caan a si.\nMartin Luther (German) pa nih Pope nawlngeihnak a duhlonak le diklonak vialte kha biatlang (95) in a rak tial i wittenberg biakinn ah october 31,1517 ni ah a rak tar. Luther nih biapi in a chimmi cu khamhnak cu Jesuh khrih kan zumhnak le cohlannak in a si. Zumtu paohpaoh hi tlangbawi bantuk in ngeihthiam halnak kan ngei ko ti kha a rak chimh hna. Kanmah zumhnak in kan vancung kan co lai I, kanmah sualnak in kan thi ko lai vancung kainak lehhmah hi a hmanlo mi a si tiah a tinak kha fakpi in a rak fianter. Martin Luther ca tialmi cu mipi nih an rel tikah an lung a rak tling tuk cio hna tikah Roman Catholic cu pup tiah aa cheu I, RC hruainak a duhlomi paoh kha europe ram kip ah an hung karh thluahmah. Cu pawl cu “protestant” tiah an kan ti hna I a sullam cu “dohtu” tinak an si.\nIsrael mi hna nih Gentle mi paoh vancung kai lo dingah ah an rak ruah lio hna bantuk in RC hruaitu Pope zong nih an rak ruahmi cu RC a si lomi paoh cu “hell” mei thingtom alh dingmi an si ti bakin a rak ruah hna caah RC dohtu poah cu Newin cozah le Than Shew cozah bang, Pope nih cun anmah a dotu paoh kha fakpi in an rak hrem hna i minung tampi zumtu thatha zong an rak thah hna. Hi lio caan hi Jesuh zumtu ciocio a simi zumhning khat lo ruangah faktuk in i thahnak le thi sen tamtuk a rak luang.\nTuchan khrihfa nun he zohtinak\n1.Pope nun le tuchan hruaitu cheu khat nun zohtinak\nPope nih anmah zumhnak kha a hmanbik, a tha bik, a dikbik, le a tlingbik ah an I ruah caah:-\nPathian aiawhtu ah an I ruah. Mipi kha baibal ca rel an rak sianh hna lo. Mipi nih Baibal ca rel khawh a si lo caah Mipi nih Pathian biatak hngalhnak a um lo.\nRC a si lomi paoh cu hell tla ding bak ah an rak ruah hna caah, RC zumhning a dohmi paoh cu an hrem hna I, a thah tiang in an rak thah hna.\nRoman Catholic chung lawng nupi thit khawh a si I biaknak dang he thitumnak cu an rak khap. Bu dang he an I thit umh ahcun Hell tla ding bak ah an rak ruah hna . A dangdang tampi a um rih.\nPope nih anmah zumhnak lawng kha a thabik le a dikbik in an hmuhnak nih midang zei rellonak,soiselnak,dohnak le thahnak tiang in an rak um bantuk in tuchan Pathian rian tuantu tampi cu kan mah zumhning, pomning, kalpi ning, le cawnpiak ning lawng a hman ti phun in mi zumhning le pomning kha a palh bak tiah soiselnak, remlonak le hell tla ding tiangin a ruatmi zumhtu tampi in kan um ve. Farasi pawl zong hi baibal ca an thiam, rawl an ulh, nawlbia an zulh dih, pekchannak an thawng. A sinain Jesuh khrih he an I tong lo.Tuchan cawnpiaktu tampi zong Jesuh he aa tong lomi tam pi kan um kho. Kan mah le kanmah kha fimtuk,thiamtuk le piangthar tuk in kan I ruahnak nih Farasi bang Jesuh he ton lo a fawi. Hihi kan I ral rin awk nun a si.\nPope bantuk in kan fimnak,thiamnak,le kan thil ti khawhnak lawng rinh I, Pathian thiang thlarau duhnak zoh ti loin Khrihfabu a hruaitu kan um sual maw? Tuchan ah laimi tampi nih fimnak kan cawng i baibal leiin M.div., M.Th., Doctor zong tampi nih kan lak cang nain Thiang thlarau nun nak cu cawnnak( ca relnak, tuak tannak, fimnak..etc) in hmuh khawh a si lo caah mipi chrangah kan hel tuk. Kan thawngtha chimhmi cu a tha tuk ko nain “Knowledge” men ah a cang tawn “Nun thlengtu” a si kho tawn lo. Billy Graham cu Fox News ( USA ) nih interview an tuahmi ah a chimtami cu” Pathian hmanmi thawngtha phuangtu nihcun “Meditation le prayer” loin cun Thiangthlarau nunnak taktak in mipi hruai khawh a si lo. “Meditation le Prayer” caan tlawmtuk a pemi phungchim cu a thatukmi hmanh nih mi nun a thleng kho taktak lo ” tiah a ti. Thiang thlarau nunnak taktak cu “Meditation le Prayer” kan tuahnak tu in hmuh khawh a si. Cucu Vawlei cung biaknak a rak dirhtu cio nun ah a langmi a si (Gautamah, Mohammad etc). Jesuh zong “Meditation le Prayer” ah caan tampi a pemi Pathian a si ve. Cawnnak le fimnak cu minung nih Pathian kong le Baibal kha fiang deuh le kau deuh in kan theihnak a si i Thiang thlarau nun a ngei chinchin mi hna caah cun Pathian sunparnak cu zeitluk in dah an langhter. Baptist khrihfa buu hi cawnnak le fimnak a uarmi kan si bantuk in zeitluk in dah Pathian rian an rak tuan khawh. Cawnnak le thiang thlarau nun an rak ngeih caah a si (Judson,Carson, William Carey ..etc.) Tuchan Baptist pastor hruaitu tampi kan pa le keneh zulh than kan herh cang. Pope bantuk in kan fimnak,thiamnak,thilthi khawhnak le nawlngeihnak khan khirhfabu kha a uk in kan uk hna I, khrihfabu chungah pakhat le pakhat ngeihtiamnak, upatnak, dawtnak,ramnak le lungrualnak a um ti lo. Chim duhmi cu Fimnak cu a biapi tuk ko. Asinain kan fimnak lawng kan I rinh I Thiang thlarau nun kan ngei lo ahcun midang caah thilrit kan rak sinak tete zong a tam tuk. Cu bantuk hruaitu nih kan khrihfabu ah Keimah ti lungput a ngei i BU chungah thlachiat ruatnak um bak loin khrihfabu kan hruai tikah buainak a chuak peng nak hi a si. I ral ring!\n2. Pope cawnpiakning le Tuchan cheukhat cawnpiakning zohtinak\nPope nih khamhnak pekhotu bakah an rak I ruah I, vancung kainak Lehhmah tiang an rak zuarnak nih Khrihfa nunzia a rak chiatter bantuk in tuchan khrihfa nun a chiattertu cawnpiak ning cu, “ Kan sual zongah kan khamhnak a tlau kho lo” timi hi a si. Khamh ka fiangcang ti I, ziaza thatnak lei nun I timh loin duh paoh in zuu, kuak, khaini, tikor….etc a tuahmi khrihfa mi tampi kan um cang.\n“Ka sual zongah ka Khamhnak a tlau kho lo” timi cawnpiaknak kan ti tikah bia ngeih nuamlo deuh in van fianter ko usih law kan lairam ah cawnpiaktu cheukhat nih an chimmi cu “ khamh ka fiang i ka co cang hnu ahcun nu paw cung ka bawh zongah ka khamhnak cu a tlau kho lo”timi phun in cawnpiaknak a ummi nih hin zumtu tampi an“Psycho le Philo” ah a luhtuk tikah vancung kainak lehhmah aa rak I cawkmi phun in kan sual zongah kan khamhnak a tlau kho lo ti phun in an khuaruahnak ah a um ve tikah an nunnak kha thannak lei siloin duh poah nunnak leiah a hruaimi khrihfa kan tam tuk cang.\nHi cawnpiaknak hi lairam lawng ah siloin vawlei cungah thawngtha chimhtu tampi nih baibal cherhchan in cawnpiakmi a si caah el awk le zumhlo awk a har ngaingaimi cawnpiak ning phun khat a si. I kor 3:10-15 chung i a van langhtermi “inn cu a sung ko lai nain a mah cu khamh a si lo lai” ti te hna. Khamhnak kan co ri in vancung ah kan min cu tial a si cang caah kan khamhnak cu a tlaukho ti lo. (bia 13:8, 3:5,17:8, luke 10: 20, salm 69:28, exo 32:32 -33…..etc.. ) ti te hna le a dangdang ah baibal cherhchan tampi in an cawnpiaknak a um. Hi cawnpiaktu hna nih aa timhmi cu “khamhnak a co cangmi cu a sualthan kho ti lo, an sual thanmi cu khamhnak tling a colomi a si” timi lei khin an lakduhmi a si ve. A sinain mitam pi nih hi cawnpiaknak ruangah an khuaruah ning( Psychological thinking ) le zumhning ( Philosophical thinking) ah palhnak tampi a um caah hi cawmpiaknak hi khrihfa nunzia a tum chuk tertu cawnpiak ning a si tiah vawlei cung phungchim thiam min thang tampi nih an doh.\nTuchan ah vawlei cung ahhin Liberal cawnpiaknak nih khrihfa a let ter hna I, cawnpiaknak hmanlo nih “khrihfa iang” a kan ngeihter kho lo. Tahchunhnak ah David Servant nih a tialmi “ The Great Gospel Deception” cauk chungah cun USA ram cu vawlei cungah khrihfa ram timi a sinain “khamhnak kong cawnpiaknak hmanlo” ruangah a sual bikmi ram ah a cang a ti.\nDr.Haivunglian nih rungcin@yahoogroups.com biaruahanak ah USA ram sining a rak langhtermi cu laimi tampi nih America cu second vanram or Paradise a ti tawn. Mitampi nih America rumnak, fimnak, thiamnak, minung dawhnak, motor tamnak, lam thatnak, vanlawng tamnak, le zeizongte thatnak lawngte zoh in, America cu, vanram nak nuam an ti ve. Asinain laimi mi tampi nih America sining a thatlonak kha kan rak hmu kho ve tawn lo. America a chiatnak, a harnak, a thatlonak, a chamhbaunak le tih a nunnak vialte kan hmuh lo tikah an nunning thalo kha i cawn a fawi te. America hi, zohchunh awk tlak a sinak tampi a um nain, a chiatnak a tam tuk ve. Lak ding le cawnding tampi a um. Hlawt ding le laimi sining he aa tlaklo mi tampi a um ve. Kan then thiam lo ahcun, hi ram cu, laimi kan hrawhnak ram pakhat a si kho tiah ka ruah.\nAruang tampi lakah “Democracy le Freedom(zalonnak)” an uar tuk ruangah, “freedom abuse” an tuahmi a tam tuk. Cu nun nih cun khrih mui a cuanter kho ti hna lo. Cucaah USA cu:- mithah lainawn a tambiknak ram, vaa cung paduh a tambiknak ram, nuva tangthen a tambiknak ram (50-54% an ithen), fir a tambiknak ram, thawngtla an tambiknak ram, tlaihhrem a tambiknak ram (second paruk ah nu pakhat an tlaihhrem ti a si), lakfa pawi a tambiknak ram (kum khat ah lakfa 1300000 renglo an chuak), nu pakhat nih va voi tambik neihnak ram (mi pakhat va 16 ngeimi tampi an um), kumtlinglo va ngei tambiknak ram, le tawzuar tambiknak ram pakhat ah aa chuah cang ai.\nMinung tampi nih cun, nu le pa sualnak cu lentecelh tluk in an ruah men. Vacung paduh cu, va le umlo kar ah “um har pheng thil” men ah an ruah. Nupi le taw zuar cu, family income ah an chiah men. Rili kam khua tampi ah, college le tanghra siangngakchia pawl, nuamcen le chun laicer ah, nu le pa sualnak a bubu in tuah le video thlak, nu nih an chiatha piah kha, “tuition fee” kawlnak ah an ti men. Democracy freedom timi bia hmang in, mah bantuk nunzia a hmangmi, an karh chin lengmang cang. Bible le Pathian a ralchanh mi mifim an tam tuk cang fawn. Bible cu, mifimpa Darwin cawnpiaknak nih a lan chin lengmang. Atheipar cu, Pathian zong tih lo; bible zong zumh lo; minung nunnak zong upat le tihzah a um ti lo. Hi nun hi Pathian a bia lomi hna ram zong ah tampi a um ko nain zeiruangah dah khrihfa ram a simi USA ram ah hi tluk rumro hin an sual ti ahcun “Democracy le Freedom(zalonnak)” an uar tukmi nakin cawnpiaknak deu zumh palhnak bak a si tiah thawngtha chimtu tampi nih an chim.\nPathian nih vawlei a kan dawtnak or a kan khamhnak cu a tlau kho taktak lo. Johan 3 :16 chungah Pathian nih vawlei hi a dawt hrinhrang caah a fapa ngeih chunte kha a pek a ti. A cung biafang kan zoh ahcun Pathian nih a dawttuk hrimhrim mi hi “khrihfami” lawng a ti lo “vawlei” a ti. Cucaah Pathian nih hin muslim, hindu, budha, biaknak ngei lo…….etc a dawt dih hna caah a fapa cu minung vialte caah a kan pekmi a si. Asinain Pathian nih cu a kan khamhnak cu minung lei in a cohlan I, a thih tiang fek tein aa bochan peng lo or a zumh penglo ahcun Pathian khamhnak cu a hmu lai lo. Kan khamhtu Jesuh hrimhrim nih a kan cawnpiakmi cu “a dongh tiangin a fekmi cu khamh an si lai” (matthew 24:13) a kan ti. Hi bia hi paul, peter le zultu pawl chimmi a si lo. Pathian fapa Jesuh bak nih a hmurka bak in a kan cahtami biafang a si.\nVancung kainak lehhmah aa cawk i khamh ka si cang tiah duh paoh in sualnak a rak tuahmi hna nun bantuk in, tuchan zongah “camping”kainak in khamh kai fiang cang! Ka min cu vancung ah tial a si cang! Ka thlarau cu Pathian sinah a um cang! Ka min cu vancungah tial a sicang, ka sual a si le Pathian dantaknak ka tuar ko lai I, kan thlarau cu khamh a si ko lai timi zumhnak le ruahnak nih mitampi kan zumh ning le kan khuaruah ning a hrawh caah khrihfa nun ah Khrihfa iang kan ngei kho ti lo. Cucu vawlei cungah ramkip lawng silo in kan lai miphun chungah tampi a um cang.\nA taktak cu Pathian khamhnak cu Pathian pekmi a si I minung nih tuannak, felnak,dinnak,le I zuamnak in co khawh a si lo. Pathian khamhnak cu Pathian vel thawng lawnglawng in a lak tein a kan pekmi kha kan cohlan i kan thih tiang fek tein kan zumh, kan i nunpi, kan thanter peng ding kha a si. Cubantuk nun a ngei cangmi cu a tluk sual zongah ngeihcihnak in a kir than peng. Cucu “ khamh hmuh tlak zumhnak ” a comi taktak nun cu a si. Sualnak a tuah sual hmah ah a sualpeng kho lo.( David, Peter, …etc). Cusiloin sualnak kan tuah zongah kan khamhnak cu a tlau kholo timi cawnpiaktu pawl hi cu Pope nih khamhnak kha fawite in an rak tuahmi vancung lehhmah zuarnak he aa lomi cawnpiak ning phun khat a si I, Laimi tampi nih hi bantuk cawnpiaktu hi khawi ka kan umnak paoh ah kan I ralrin awk a si.\n1962 lioah Vatican khua ah tuahmi Second Vatican Council (Vatican II) cu St. Peter’sBasilica biakinn ah Roman Catholic Pope John 23rdhruainak in tonnak an ngei I, hi council cu Ecumenical Council an ti. Hi Vatican II ahhin Pope nih an phunglam vialte kha an remdih cang. Phundang in kan chim ahcun Pope an piangthar cang kan ti khawh. An zumhning zong an thlen cang. Baibal ca mikip nih rel khawh a silomi kha, rel khawh a si cang. Nupithitnak kong ah RC zong nih Bu dang thit khawh a si cang. RC zumhnak duhlomi hremnak le thahnak a dai cang. “ka palh” timi hi Pathian nih a duhbikmi nun cu a si bantuk in Pope nih an sining kha fakpi in an van I zoh tikah an sining le lungput kha an van thlen I, remnak le theihthiamnak tampi a hung um cang.\nLai miphun kum110 a sicangmi khrihfa nih zei bantuk kan lungput nih dah kan khrihfabu le kah miphun chungah buainak a chuahter? Pope bantuk in kan lungput,zumhning le kan pomning kha a hmantuk in kan I ruah sual maw? Kan hman tuk kan tinak nih khrihfabu or kan miphun chungah harnak,buainak, le thencheunak kan tlunter sual maw? Kan mipi hi a ping ah kan hruai sual hna maw? Kan nun hi zoh than le cuanh than kan herh cang lo maw?\nKan miphun khirhfa Iang kan ngeih khawhnak dingah ka ruahmi cu:-\nKan Lai miphun chungah Pathian riantuantu Pastor hna le Evangelist hna nih kan cawnpiak ning aa dangnak Dotrine kha faktuk in soiselnak le dohnak kha ngol cang usih law kan miphun pi nih a herh cangmi thlarau biatak a simi “khrih nun” kan ngei khawh naklai kutsih in tuan cang u sih.\nKan khua caan a chiat bantuk in cawnpiaktu deu an chuak chin lengmang. Cawnpiaknak deu cu kan theih khawhnak lai Jesuh nih bia a kan cah tami cu “ an theipar in rak zoh hna u a kan ti” ( Matt 7:15-20,Matt 12:35,Luke 6:43-45). “Biachim naal” hi pianthar a si lo. Hrinthan or lungthlen or piangthar or zumhtu timi cu “Nunthlenmi” hi a si. Nun thlennak taktak a ngei lomi cawnpiaktu cu an theipar in hngalh khawh an si. Kan khrihfabu ah cawnpiaktu deu hi ralrin kan herh cang.\nKan ram nih “Democracy le Freedom(zalonnak)” a hmuh khawh naklai a lamkip in riantuantu hna nih Pope bantuk in a fimbik,a thiambik le a hngalbik bantuk in kan I ruah I, kanmah duhning lawngin suaisam I, hruai hi a fawi tuk. Cu bantuk nihcun hruaitu pakhat le pakhat karlak ah I hmuhthiam lonak nganpi a chuahter I, Miphun thazaang a derter tawn. Pope nih an palhnak an I hngalh I, an nun an I rem bantuk in miphun hruaitu hna zong nih kan sining zohthan in “lungthin pipa taktak” he kan miphun hruai ko hna usih.\nKan miphun damnak ding caah ruahchannak nganpi he,\nPastor Sang Uk Cung\nSouce: LAIFORUM@yahoogroups.com, ons. 26. okt.. 2011 kl. 20.29\nBaibal ah Cheuhra cheukhat peknak\nDecember thlum le Christmas thinlung\nImmanuel Baptist Church in lunglawm tein kan in don. Pathiang thangṭhatnak ah telpi khawh kan zuam tawn. Na caah parkering a lawng zungzal.\nLocation: Telefonveien 3, 4322 Sandnes\nPhone: +47 950 27 643\nThe Call for Connection with God\nPosted on 3rd September 2016 • Updated 13th April 2017\nThe Call to Remember God\n@2017 Immanuel Baptist Church. Powered by Probewise.


Benjamin Sum Nih A Nu Chuahcam Ca Hla A Phuahpiak Mi Cu A Chuak Cang A Thiam Kho Lawlaw Khi A Si (+Video) – Onlinenungak\nBenjamin Sum Nih A Nu Chuahcam Ca Hla A Phuahpiak Mi Cu A Chuak Cang A Thiam Kho Lawlaw Khi A Si (+Video)\nChinmi nih Myanmar rampum huapi hlasak thiam kan neihmi chungin pakhat Benjamin Sum nih cun tuchun a nu chuahcam ah a nu caah hlathar pakhat “Night Mode” timi cu mipi ngaih khawh ding in a van thlah cang.\nNight Mode cu Chinmi hlasak thiam le phuah thiam Julian Thang i phuahmi a si i San Moe Htet i awnmawi a tuahmi a si. Hla bia cu nungak le tlangval duhdawtnak a si i duhmi tel loin caan hman a har ning, duhmi he cun, zeipoh lungrual tein karhlan ti a nuamh ning, duhmi cu raldoh nak caah hriamnam tha bik a si nak kong a si. Tutan i Benjamin Sum “Night Mode” hla cu pop musice deuh in tuah a si i a hla bia siseh a hla thluk siseh mipi nih an duh tuk nak kong an chim cio.\nHlasak thiam Benjamin Sum cu Myanmar Idol season 4 ai zuam nak in rampi huap mipi theih le lar a si i Idol ai zuam hnuah Kawl in hla fung 3 a chuah cang. Myanmar Idol ai zuam hnuah kawl hla silo Falam in hla fung khat le Mizo in cover hla fung khat a rak chuah cang i Hakha in hawikom he saknak ah ai tel.\nCulo kawl hla zong ah hawikom he an sakti mi a tam pi. Myanmar Idol season 4 ai zuam hlan ahcun Falam in ‘Lamzin le Thlapi” timi hla fung 2 a rak larpi tuk cang iMizo in “Kan Tuar Thiam Lo Mama” timi hla ah theih a rak hlawh tuk cang fawn.


Pakistan Khrihfa Nurse Nu A Tuahto Ning Cu Zaangfahtuk A Si – The Cherry Par\nPakistan Khrihfa Nurse Nu A Tuahto Ning Cu Zaangfahtuk A Si\nNizan nai te ah Pakistan Krihfa Nu, nurse asimi cu a riantuannak ah Jesuh mIn a telpi Pathian hla Amah tein a sak an theih i Muslim nurse a tuanpi Hawi nih Allah Na dih tiah an biak. Pakistan cu Sharia law a hmang i Krihfa a do taktakmi Ram an si. Krihfa pawl hiti biak, innlo khangh piak le thong Kum saupi thlak an tonh. Asia BiBi timi nute. Peng kha kuahra thong an thlak. Krihfa asi ca le Muslim a doh ti ruangah thang ding in bia an ceih. Human right le women’s right international bu hna cN le Krihfa hna tan laknak thawng in Canada nih a Aylin an pek in thihnak in a luat. Atu Nurse Nu ca xong ah hin a lo lai lo. Thlacam piak hna usih. Pakistan Ram ah Bible phot le Krihfa sifak ingtuar sinah mission rian Na Tuan duh ahcun contact khawh ka si. Tampi in rak share piak cio hram hna ulaw.\nHi i hna nih an chim lo ahcun lung tekep hmanh an au hnga.\nThe persecution and suffering of Christian minority in Pakistan are still on going. The Christian nurse persecuted by her coworkers for singing the song she loves about Jesus. Prison like Asia BiBi for sure. Please pray for her and Pakistan that The Lord pour His Meciful Love in the country. Credit: Sayamah Sui Chin\nRelchap 46nak America President Joe Biden Biacah; Nihin cu America ni, Democracy ni, tuanbia roling ni le ruahchannak ni, buaibainak a kian ni a si. America hi a thar in hneksak kan tong nain cu hneksaknak cu tei a si cang. Nihin kan tuah mi hi President aa cuh mi pakhat nih teinak a hmuh ni a si lo. Democracy teinak ca ah tuah mi ni a si. Kan rammi zapi aw le thinlung kan theih cang. Cucaah rammi nih an duh ning cun pehzulh in kan kalpi lai. Democracy cu a man a fak, hrial le zaamtak awk a tha lo ti kha tutan ah a thar in a fiang ngaingai. Rammi hawidawt hna, cu Democracy teinak cu nihin ah kan hmuh cang.\nKan hnu naite ah hi kan Hluttaw pi intungpi hi ramh le chuh an rak i zuam. Kannih cu Pathian nih a thluachuah he hmun khatte ah kilven mi ram dirhmun in kan dir kho rih. Then khawh kan si lo. Kum 200 leng rak hman cang mi bantuk in uknak cu dai tein kan i pekchanh khawh nakding ca ah hmun khatte ah kan rak rat hi a si. Kannih America midang he kan i khah lonak cu, lung thul lo in kan ral a thatnak le thil a tha leikap in hmuh thiamnak mit in hmailei kan cuanh ahcun hi thil vialte hi kan tuah khawh dih lai, cun kan tuah hrim hrim lai. Nihin, hi hmun ah a rak kai mi party pahnih nih keimah hlan ah America President a rak tuan cang mi hna cung ah kaa lawmtuk. Upatnak ka pek hna.\nNihin America Phunghram a fehnak le a thawnnak, kan thazaang kha a thar in ka hmuh. Zahan ah phone ka chawnh mi President hlun Carter tutan a rak kai kho lo nain a chan chung a thiltuah mi cung ah upatnak kan pek.\nMiphun a daw mi hna nih an tinco mi a lainngan mi biakamnak cu atu ah khan ka tuah cang. Gorge Washington nih a hmasabik ah a rak tuah mi biakammnak a si. America tuanbia cu pumpak ca ah a biapi mi a si lo, micheukhat cung ah aa hngat mi zong a si lo, kan zapi ca ah le rammi zapi kan cung ah aa hngat mi a si. Hi ram cu a lianngan mi ram a si. America rammi cu rammi tha kan si. A liamcia chan khat hnu chan khat ah a rak chuak mi thlichia zong hraang hmanh seh, raal zong tho seh, daihnak caan zong ah siseh, raal a thawh caan zong ah dirhmun khat tein a rak dir mi kan si. Hi pin zong ah cuti cun lung khat tein kal than ding lampi a um than. Cucaah thazaang chuah in hmai ah kan kal than hna lai. Harsatnak, khuacaan tha lo le a muisam aa dang mi thil a cang kho mi tampi kan tong than lai. A rawk mi remh ding, sak ding le teinak tampi zong kan tong lai. Nihin kan ton mi harsatnak, zuamcawhnak nakin a lianngan deuh mi thil hna kha a tong cang mi hna kan hlan ah kan ram tuanbia ah hmuh khawh an si.\nNihin COVID-19 tlaangrai hi chan khat chung ah atu a voi khatnak kan ram chung ah a thli tein a rak lut mi a si. Kum khat chung ah a thi mi hna hi vawlei cung ralpi pahnihnak lio i a thi mi America rammi tluk in an tam. Pawcawmnak rian a nuai in an sung. Sipuazi tuahnak company a sing in an sung in an i din. Kan kal cang mi kum 400 chung ah kan rak i chaal len mi miphun tlukruannak ca ah din lo in hmai ah kal in kan tuan cuahmah. Kan zapi ca ah tlukruannak hmuh khawh nakding tinh mi hi hnon le kaltak awk a tha lo. Cu thil pehzulh in a nun khawh nakding cu vawleipi ca zong ah a herh. Cu au thawng cu nihin ah a thang ngaingai. Ramkheel ah lam a pial mi, vunraang nih khuhchilhnak lungput le ramchung ah mi ramhnak le fahnak chuahnak cung ah teinak kan hmuh ding mi hi chim duh mi an si.\nHi zuamcawhnak pawl tei khawh nakding, America a hmailei a thinlung a nun nakding le a himnak ding ah bia in chim sawh men a za lo. Democracy ah i funtomnak kan herh. 1863 January kum thar ni ah Abraham Lincoln cu Sal Luatnak Thanhnak kha min a rak thut. Cutin min a thut lio caan ah President nih zeidah a chim ti ahcun, “Ka tuanbia a nun peng a si achun hi upadi ca ah min ka thut ruang ah a si lai, hi upadi chung ah ka nunnak ka phumchih,” tiah a rak chim. Kei zong ka thinlung dihlak, hi chung ah ka phumchih ve. January thla nihin ni zong ah ka thinlung a dihlak hi chung ah a um ve. America hi ka funtom than lai. Rammi thinlung ka ngeetter than lai. Ram pumpi thinlung ka funter than lai. Hi thil kong ah America rammi zapi keimah he hmun khatte ah i komh ding in kan sawm hna.\nNihin kan ton mi raal, thinhunnak, lung fahnak, i huatnak, ralhraang dirhmun, upadi lonhnak, puul tlaangrai, rian ngeih lo ti bantuk hna kha doh nakding ah kan lung i rual hna usih! Lung i rualnak in a ngan mi le a lianngan mi thil hna kan tuah khawh lai.\nA palh mi kha a dik mi in kan remh lai. Rammi nih rian tha an hmuh khawh lai. Ngakchia hna kha a him mi sianginn ah ca kan cawnter than hna lai. Tihnung hi puul rai hi kan tei lai. Rian tuan kha kan cawisan lai i minung nun santer ding ah kan tuah than lai. Rammi hna ngandamnak zohkhenhnak kha fel tein kan tawlrel lai. Miphun rualrannak kha kan sersiam lai. America cu vawlei cung ah thazaang ngan mi hna hruaitu kan siter than lai. Hi lio caan ah lungrualnak kong kan chim tik ah a si kho lo mi mang chim sawh mi ah ruah a fawite. Kan lung i thencheu ding in a kan tuahtu mizeimaw an um ti kha fiang tein ka theih. Asinain hi hna pawl hi thil thar an si lo ti ka theih. America tuanbia cu ‘mikip aa tlukruang tein kan chuak’ ti mi tlaihtleeng i tlaihnak le cun a dang kap khat leiah miphun thleidannak, chuahkehnak thelidannak, tihnak, khatlei pa kha nehsawh neekngeihnak ti mi fih a nung mi thil kha hmailei tuanbia ah a hmunh peng ding hi a si. Cu thil nih cun kan kan lung a rak kan thencheuter. Ramchung raal, ramchung sipuazi tlaaknak, vawlei cung ralpi pahnihnak, September 11 ramhnak pawl kan zoh tik ah kan rak i senso cang mi vialte, hnu kirnak a rak um bal nain a kan tei thai bal lo. Kan tei peng. Thil a cang mi kip ah lung rual tein hmai ah kan kal peng ko. Atu zong kan kal than ko lai.\nTuanbia, zumhnak le khuaruah khawhnak hna nih lam a kan hmuhsak ko. Cu nih cun lungrualnak lampi a kan hmuhsak ko. Hi lio ah pakhat le pakhat i zuamcawhnak thinlung si lo in inpa bantuk in i zoh ding a si. Pakhat le pakhat limhaang i upatpiak in i pehtlai hna usih. Kan thazaang fonh hna usih. I hro le i tlerhnak kha ngolcang hna usihlaw thinlinhnak kha daihter hna usih. Lungrualnak a um lo ahcun thintawinak le thinhunnak nih a kan tei than lai.\nThanchonak um lo in i huatnak in a khah ahcun rampi ti mi hi a um lai lo. I huatnak le buainak tu a thangcho lai. Atu lio cu caan tha le zuamcawhnak kan ton lio, roling tuanbia nicaan a si. Lungrualnak lawng nih hmai ah a kan kalter khawh lai. Hi hi America rampi nih atu lio ah kan ton ding mi dirhmun a si. Kan doh ahcun kan sung bal lai lo ti hi ka chim ngam. Kan zapi lung khat tein kan tuan ahcun America hi zeitik hmanh ah kan sung lai lo. Cucaah nihin, atu, hi hmun ah kan zapi in a thar in thawk hna usih! Pakhat nih a chim mi kha a thar in i ngaihpiak hna usih.\nPakhat nih a chim mi bia kha pakhat nih thei ve seh. Pakhat le pakhat kha i hmu thiam hna usih. I upat thiam hna usih. Ramkheel ti mi hi thinchiat mei kau kha a si lo. Cutin kan ti a si ahcun thil a rawk dih lai. Kan lung aa khah lo caan poh ah raal thawh a hau lo. A let in a zualtertu thil poh kha kan doh hna lai. Ka rammi hawile hna, cu bantuk thil pawl he cun i then cang hna usih. America ti mi cu hi nakin a ngan i a sunglawi mi a si awk a si. Cubantuk cun a sunglawi deuh tuk tiah ka ruah. Atu kan umnak Congress inn pi hi tuan ah ka chim cang bang khan ramchung raal lio ah fek tein rak dirh cia mi a si. Cu lio ah rampi hi hor ah a rak tla lo, i a rak i taap rih lo. Cuti cun nihin tiang kan dir ko.\nHi boruak hi Dr. Martin Luther King nih a rak i tinh mi a rak si. Cu hnu a liam cia mi kum 108 lio ah raltha mi nusal tha hna mee peknak nawl an hmuh khawh nakding ca ah a rak chuak mi hna kha minung thong tampi nih an rak doh mi hna kha an rak phihkharnak hmun a si. Nihin ah President Kamala Harris cu America tuanbia ah a thim in thim bak mi lutlai hruaitu ah mi hmasa nu a si. Thilri cu thlen khawh a si lo tiah rak ka chim hlah u. Atu kan dirhnak hmun hi Arlington ralkap thlaan a umnak Potomac tiva ral a si i Arlington ralkap thlaan cu raal tha tampi hna an i zungzal an i dinhnak hmun a si. Cu pin ah hi hmun cu raal thawh a duh i mibu cheukhat nih rammi kha an thinlung le an hmur ciip ding le hrawh ding, Democracy rian pawl kha dinhter ding le hi a sang mi hmunhma hin chuah le thawldawi ding in an rak i zuam. Asinain an rak hluhchuah lo. Zeitik hmanh ah a ngah lai lo. Nihin zong ah a ngah lai lo. Thaizing zong ah, cun zeitik hmanh ah a ngah lai lo.\nHi kan i zuamnak le kan cawlcanghnak a pom mi vialte kan upat hna. A kan cohlang lotu vialte nan sin zong ah hitin chim ka duh, “Kanmah he hmunkhatte ah kalti hna usih, ka chim mi hi ka zum ko u” ti ka duh. Nan duh lo a si le zeiti tha. Cucu Democracy a si ve. Cucu America ti a si. Dai tein hmuhning i khah lo khawh a si. Kan ram a fek mi kan phunghram chung ah a thawngbik mi kan thazaang a um. Ka chim mi hi tha tein ka ngaihpiak hmanh u. Kan lung a tlin lo caan poh ah kan i thencheu a herh lo. America rammi hna, bia ka’n kamh hna, America rammi vialte ca ah ka si lai.\nHi tin bia kan kamh than hna, keimah a ka tanhtu ca lawng ah si lo in a ka tanh lotu vialte zong tlukruang tein an ca ah rian ka tuan lai. A laim cia mi kan biakinn St. Augustine nih “minung cu kan i khat dih hna lo in dawtnak ah cun kan i khat dih hna” tiah a rak tial bal. Cu ve bantuk in America rammi kan ca ah dawtnak hmun zawn ah i khahnak kan ngei ve hna. Cu nih cun a kan khahter dih. Nihin ah caan than, himnak, zalonnak, limhaang, i upatnak, dinfelnak, cun thil dik kha kan theih ko tiah ka ruah. Kan hnu zarh le thla ah lung a fak ngai mi thil kan tong. Kha thil ah khan thil dik a rak um ko. I hlennak a rak um. Nawlngeihnak hmuh duhnak le hlennak rian a tuan mi an rak um.\nRammi dirhmun in America rammi, a bik in hruaitu hna nih kan Phunghram hi runven le rampi runven, cun thil dik kha runven le i hlenthawinak kha kham ding rian kan ngei dih. Ka rammi hawi hna, hmailei kha tih in thin domh in nan zoh ti kha ka hngalh. Pawcawm kawlhawlnak ca ah nan thin a phang. Ka pa bantuk in ihkhun ah a ih bu in ngandamnak ca ah a thin a phang mi, inn man kan pe kho lai maw ti ah a lungre a thei mi, chungkhar hmailei kong ruat in lungre a thei mi, zeibantuk lungretheihnak a si zong ah ka fiang dih ti kha fiang tein ka chim ngam. Pakhat le pakhat i dodiitnak in a phi a chuak kho lai lo. Kan lungput aa khat lo mi, biaknak aa khat lo mi poh i doh a herh lo. Hi buainak hi kan ngol a hau cang. Democratic le Republican karlak ah buainak, khuate le khuapi zuamcawhnak, Conservative le Liberal karlak ah a cang mi buainak kan dihter a hau cang. Cu buainak aw santer nakcha cun inka kan on ah cun hi harnak hi kan tei khawh lai.\nNgaihthiamnak zeimawzat kan langhter khawh ahcun, cun midang an tuarnak kan theihthiampiak khawh hna ahcun, ka nu chim bang ‘midang leikap ah chikkhat dirpiak khawh’ ahcun hi thil hna hi an chuak hnga lo. A caan ah bawmh kan herh caan a um bantuk in a caan ah bawmhnak kan pek khawh caan a um. Cucu nihin kan ton mi boruak hi a si. Hi lio caan cu pakhat le pakhat i bawmhchanh caan a si. Hitin kan tuah ahcun kan ram thazaang a thawng lai. A rum deuh lai. Hmailei harnak tei khawh nakding ca ah timhcia kan si lai. Cuti bu cun kan lung i khah lonak nawl kan ngei thiam. Hmailei ah pakhat le pakhat kan i herh te lai. Kan thazaang kan fonh a hau. Hi a mui mi Khuasik caan lonh khawhnak ca ah thazaang laak kan herh. Cu lo ahcun hi harbik le tih a nungbik mi hi puul rai chung ah i taap kan fawite.\nCucaah ramkheel kha hnu ah chia ta in hi puul rai hi ram pumpi inih kan doh a herh. Rammi hna bia kan kamh hna, Baibal chung ah hitin a chim, “Tahnak zaan caan tei in thaizing ah lawmhnak a chuak te lai” ti a um bang, hi hi kan zapi i komh in kan tei a herh. Zoh hmanh u, Tanglei Hluttaw le Cunglei Hluttaw ah keimah he hmun khat ah riantuan ding mi vialte hna kan fiag dih ko. Atu hika hmun hin vawlei pi nih an kan zoh ko. Cucaah kan ram ramri leng vawlei cung mi vialte ca ah cah ka duh mi cu: America hi hneksak a tong cang. Cu hneksaknak hna cu thawng ngai in kan tei khawh ko. Kan ram he hawikom a si mi hna a thar in kan fether than lai. Vawlei pi he a thar in pehtlaihnak kan tuah than lai. Nizannai i zuamcawhnak hna kha kan kaltak lai i nihin le thaizing kan ton khawh ding mi zuamcawhnak hna kha kan i hmaichon cang lai.\nThazaang kan ngeihnak zawn lawng ah zohchunh awk si lo in, kanmah le kanmah ca zong ah thazaang kan ngei ko. Remdaihnak, thanchonak le humhimnak hna ca ah a fek mi thazaang a ngei i zumhtlak riantuan hawi kan si lai.\nZoh hmanh u! Kan ram nih harnak tampi a rak pal i a rak tei bal cang. President pakhat dirhmun in a hmasa bik ka tuah mi rian ah tlaangrai in a thi mi hna vialte upat le philhlonak ca ah chikkhat dai tein thla camti ta hna usih. Kan hawi le, kan nulepa, kan nupi pasal, kan fale kan tuule hna le kan innpa hna, kan riantuan hawi hna, minung sing li hna nih thlaankhur an kan liamtaak. America rammi vialte nih upatnak pe hna usih. Vawlei cung ah America ram a dirhmun kan zoh ahcun hi thil hna hi felfai tein kan tawnghtham ding mi zuamcawhnak an si. A harbik ding mi rian chung in pakhat kha hi ram nih pehzulh in a kalpi lai. Cucaah kan zapi hneksak kan tong than lai.\nCucaah lung khat tein kan kal hna lai maw? Ral that chhuah caan a cu. Cucu kan hmailei ah tuan ding mi rian vialte ca ah a si. Cucu a fiang ko. Bia kaa kam. Biachahnak kan tuah lai. Hi chan chung ah pehzulh in a chuak mi harsatnak hi zeitin dah kan tei khawh lai ti mi kha mi nih an kan ngiat lai. Hi lio caan ah hliphlau tein an um lai maw ti mi zong an kan ngiat lai. Kanmah tah, hi hmuhton a har ngai mi caan hi kan tei kho lai maw? Kan fale ca ah a tha deuh mi le a thar deuh mi vawlei pi kha liang kan i chan kho hna lai maw? Kan tuah khawh hrimhrim lai tiah ka zumh. Nanmah zong nih nan tuah khawh ve hrim lai tiah ka zumh.\nHi thil biapi kan tuah tik ah, America tuanbia ah a lianngan mi cahmai kha kan tial khawh lai tiah ka zumh. Cucu America tuanbia thar pakhat a si lai. Cucu ka ca ah sullam a ngei ngai ding mi hla pakhat he aa lo mi a si. Cucu America Ramhla a si i a phun aa dang ngai. Cucu hitin a si: Chan le kum tampi rak tuan mi le thla rak camnak nih nihin kan ca ah thluachuah a chuahter. Kan rak pek mi le kan chiah ta ding mi rothil hna zeidah an si? Kan fale nih zeidah an hun chim te lai? America ca ah ka ti khawh tawk ka pek tiah ka hei ruah lai. Hei peh than hmanh usih. Kanmah le kan tuan mi rian le thla kan cam mi cio nih a lianngan mi kan ram ca ah tuanbia pawl an chimh te hna lai.\nTahchunhnak ah hi hna kan tuah khawh ahcun kan nicaan a dih cio tik ah kan fale hna le kan fale hna i an fale hna chan ah tlamtling tein an hun tuan khawh cio lai. Hliam hma a tuar mi ram hi an hun thlop khawh lai tiah ka ruah.\nPathian hmai ah Baibal i tlaih in biakam chiatserhnak nihin ka tuah i rian ka thawk bantuk in hiti hin bia ka’n kamh hna; nanmah he lungkhat tein ka dir peng lai. Rampi Phunghram kha ka kilven lai. America ram cu ka runven lai. Nan zapi ca ah kaa pe lai. Nan zapi ca ah kaa zuam lai. Nawlngeihnak ca ah si lo in ka tuah awk le ka tuah khawh tawk ca ah le keimah ka harsatnak le keimah hmuhtheihnak ca ah si lo in rammi thatnak ca ah rian ka tuan lai.\nTihnak ca ah si lo in, America ca ah ruahchannak ti mi tuanbia thar pakhat kha nanmah he hmun khatte ah kan tuanti hna lai. I thencheu lulh in si lo in, lungrualnak kha a hrampi ah ka chiah lai. Cucu ‘mui nih a khuh mi ceuter’ ti mi tuanbia ca ah a si lai. Duh a nung i, aa dawh mi le limhaang a ngei mi in kan thlop lai i a lianngan i aa dawh mi thluachuah a hmu mi tuanbia kan tial hna lai.\nNihin kan mitka le kan hmaika ah Democracy ruahchannak, dinfelnak a tlau thai lo. Hi nakhmanh in aa dawh mi le a ceu a tha mi America zalonnak kha him ding in kan runven lai i vawlei pi ca ah meifaar ceu bantuk in zohchunh tlak in hruaitu dirhmun ah kan dir than lai. Cucu kan ram sersiamtu hna kha leiba kan cham khawh mi hna kan tuanvo a si. Cucu chan thar fanau hna ca ah ro kan roh khawh mi hna a si lai. Cucaah ka thinlung ah kan ram ca ah, hi tinhsel mi he biachahnak, chan sau a nguh ding, thlah lo fek ten i tlaih in thazaang chuahnak, khat le khat i theihthiamnak in liang i chanhnak tuanvo la cio ding in kan caan a hung phan cang. America ram Pathian nih thluachuah pe ko seh. Kan ralkap pawl zong Pathian nih humzual ko hna she. Kaa lawm.\n← Kaphun hawi asi mi Pu Chum Ling HlawnChing le a fa dawt nih mual na kan liam tak thawng\nKan senior pastor Rev.Dr Hai Vung Lian kong ah update tlawmte van tuah ta ka duh →


NLD, USDP, CNLD Timi Party In Ai Cuh Ding Mi Khi Kan Miphun An Si Dih Ko!! Trump Vs Biden Le Bang Hi – Chuncha News\nNLD, USDP, CNLD Timi Party In Ai Cuh Ding Mi Khi Kan Miphun An Si Dih Ko!! Trump Vs Biden Le Bang Hi\nLaimi hi lam kan sial cia mi lila cung ah atawi deuh chinnak in lamphawk tuah ahmang ngai mi kan si i kan lam kip ah lamphawt aum tawn. Kan lung arang, tuah colh, hmuh colh kan duhnak thinlung alang. Tutan Kawlram ah cozah thimnak (Election) ahung nai i Online ca kan țial cio mi tete zoh ah miphun țanh le țanh lo kong phun in kanmah le kanmah lila kha cuai kan i thlai hna. Kan miphun kan tanh thiam lo ahcun lamphawk hna tamtuk in kan sial sual lai maw ti phan aum ngai.\nChin miphun 70% – 80% cu “Non-consequentialist” timi Khrifa biaknak lungput nih achilh deuh mi ruahnak ngei kan si dih ngawt caah politics kan khel dan cio hi mah nih hrang nam ngam țung loin mi nam cia ah holh kho ngai pawl kan tam. NLD, USDP, CNLD timi party in ai cuh ding mi khi kan miphun an si dih ko. Chin min telh ruang ah nangmah nak in kei hi miphun ka daw deuh timi phun in bia chim ding asi lo.\nZumhnak hi palh sual ruang ah dirhmun ai dang kho. Khrifa biaknak zong ah UPC, Baptist, Catholic ti in kan um hna i ading cem kan si ti bantuk in kaa lawngin biachim nak in hawi nak in ading deuh mi dirhmun he tuahsernak in zumhnak alanghter kho chih mi hna khi zumh awk an tlak deuh tawn ko. Cucaah NLD le USDP party policy zumhnak kha avai hrawm ruang ah Chin party nih neek tuk in biachim nak in zumh mi tlaihtleng ‘Policy’ tu kha hitin asi hih tiah hmuhsak nak tuah hna ah ațha deuh. Nang hi na pial sual deuh ko ti in kan hmuh kan ti hna ahcun an pial sualnak kan hmuh mi kha chimh hna ding an si ko.\nCu bantuk in khat lei zong nih vun hmuhsak ve hna in zoh ți ding asi. Politics cu ahnawm zungzal, US cozah pi hmanh nihin tiang an thiang kho lo hi mu. Tutan Trump vs Biden le bang hi ahnomh tuk te lai ning hi alang cia ngai cang. Kei ka chim duh mi cu, pumpak siloin “Political Party” nih kalpi ning an dirhmun “Party Platform” kha cuanh thiam i zuam hna usih.\nBiaknak dang paoh Hell tla ding i hmuh hna in mah biaknak lawng kha vanram kai ding phun in i hmuh khi kal sual fak taktak cu asi. Kawlram cu vuleicung ah democracy ah adik lobik ram thim hna seh law atel ding uknak chung kan um lio asi caah ralkap nih tuu phaw an i eih i kan lak ah democracy alo ngai mi in akan nawnnok lio asi. Kan i ralrin thiam lo ahcun kan theih lo kar ah kan techin fa tiang an thiar dih te hna lai.\nDemocracy uknak kan hman ka taktak te asi rih caah upadi sertu palai “Member of Parliament” kan thim ding mi tampi hmanh nih an rian ding i fiang huaha lem loin țhutdanh ai cuh sawh mi an tam tuk hi mu. Mipi zong hi pumpak țanh, chungkhar deuh țanh le minung pumpak uar țanh in kan țang cio i mitcaw vui dah in Kawlram politics kan dap cio ko hna hih. Bia ka ruah mi tam deuh nih an ka chimh cu; Chin miphun dirhmun cun CNLD hi party cun țanh cem dih asi ko nain zumh awk atlak deuh lomi minung pawl MP ai cuh ding an si, USDP vun ti hna ah le ralkap dirpi tu an si fawn caah mitchinh in NLD tu hi țanh ko rih usih law ațha ko rih lai atimi an tam ngai. Chim duh mi cu akarlak ah avaivuan mi kan tamtuk rih tinak alang.\nCa ațial lem lomi tampi hi NLD an pek rih te men lai dah. Ramleng um Chin mi cu thimfung thla kho kan si lo caah ramchung “Laihlum” kan unau nih tutan hi cu Chin Miphun min in adirmi CNLD Party ah thimfung thla cio ko uh vun ti le ca țial lem loin phone le social media hna in NLD tu ah thimfung rak thla ko rih uh tiah hawikom neihniam deuh achawn mi zong an um len ko lai tiah ka ruah.\nCozah cu pahnih um phung asi lo caah pakhat paoh nih uknak an tlaih te ding afiang ko i asung mi dirhmun zong nih ‘ka sung bak’ati ngam mi le ‘nangmah sungh ruang ah kei hi teinak ka hmuh asi’ ti in asung mi lei kha upatnak te he uknak atlai kho tu kha upat cu an si te lai. Abik in ram uknak apilcal kho rih lomi ram pawl ahcun Politics cu ahnawm lai ti theih cia asi. Bia chiachia an chim lai, an kong chia an i ceih lai, lih an țawn lai, an i hlonh lai, an i sawm fawn lai i party pakhat le pakhat kha an kehleng phelh an i zuam cio lai. Cucaah mah Kawlram pumpi thimnak (Election) tuah lai achuak mi politics hnawmtaam ruang ah kan Chin miphun chung ah huatnak achuah nak hnga lo, hihi cu politics nih achuahter mi tinawi asi ko ti kha mipi nih pom khawh kan i zuam dih ding kha miphun fek tein dir khawhnak ding ah abiapi tuk mi asi ti khi ka țial duh mi asi. Ka lawm:Victor Khen Sang\nRMCO Chung Ah Chin Mi Siizung Kai Lio Mi Case 3 An Tlai Mi Hna Kong Cu NGO Pawl Sin Ah Up Dih A Si Cang\nParty Pakhat Lawng Thapeknak Policy A Um Lo” Tiah CNF Biachimnak Nawlngeitu Pu Htet Ni Nih A Chim


UN, Zung Khar Thawngthanh (August 12 & 30)! – Chin Modern News\nUN, Zung Khar Thawngthanh (August 12 & 30)!\nAugust 9, 2019 by chinmodernnews\nTuthla, August chungah, Malaysia UNHCR zung kharnak kong ka hun langhter than, a thei lomi nan um sual ah. Zung khar ni hna i nan kal sual ahcun nan caan le nihlawh a pam sual lai.\nA ra laimi August 12 le 30 khi Malaysia UN zung ning piin khar dih an si lai. Kan palh sualnak hnga lo ralring cio hna usih.\nAugust 11 ni cu Eid Al-Adha (Hari Raya Gurban/Haji) tiah an kawhmi (Festival of Sacrifice) ni a si. Mah ni ahcun an biaknak phung nih an ngeihmi “Raithawi Puai asiloah miharsami pekchanhnak Ni) tiah an sunhsakmi ni a si. August 11 cu Zarhpi ni (Sunday) a si caah August 12 (Cawn ni khat ni) tu’ah zung kharnak (holiday) an tuah hi a si.\nA cung bantukin, August 31 ni cu anmah Malaysia ram, miphunpi ni (National Day) a si. August 31 cu Zarhte ni (Saturday) a si caah August 30 (Cawnninga ni) tuah zung kharnak (holiday) an tuah hi a si ve.\nZaapi nih kan theih cio bang, atu lio Malaysia ram ah cozah nawlngeitu hna nih phungning lo a simi ramdangmi tleihkhihnak fakpi an tuah lio a si caah mahhi ni hna ahhin Malaysia ram um Chin ralzam nih ka um/kalnak kipah ralring deuh cio hna usi\nAustralia Rammi Sinak kongah Chin miphun Nih Theih Hrimhrim Le Tuah Ding


Mipi Caah Hlawtnak Um Loin Halkha Khuapi Le Mipi Cawmpawmnak An Hrawh Lai Tiin Siang L. Sang Nih President U Win Myint Ca A Kuat – Chin World News Evening\nMipi Caah Hlawtnak Um Loin Halkha Khuapi Le Mipi Cawmpawmnak An Hrawh Lai Tiin Siang L. Sang Nih President U Win Myint Ca A Kuat\nJuly 29, 2020 July 29, 2020 Salai Van Chin News\nCabia hi Dallas, Texas a ummi Siang L. Sang nih Kawlram President U Win Myint sinah Chinram Cozah nih Nawi tidil Dam tuah an timhmi kongah a lungtlin lonak le a duh lonak cabia President Win Myint sinah a kuatmi a si. Chinlandguardian nih mirang ca in an ṭialmi a tawi fiannak in Laica in kan rak lehchinmi a si.\n“Dawtmi, President U Win Myint, Chinram Halkha khualipi i Nawi Dam tuah dingmi kongah ruahnak le duhlonak ca ka hun ṭial. Hi Dam nih mipi hlawknak zeihmanh pe loin aa dawh tukmi Halkha khualipi tu hi a hrawh in a hrawh lai.\n“Keimah hi Halkha khualipi ah a ṭhang lianmi ka si i BESH No. 1 Halkha ah tang 5 le tang 6 a kaimi ka si. Keimah bantukin ngakchia mino hna caah Naw tiva hi abikin ngatlaihnak ah siseh, ramvaihnak ah siseh, a sunglawi ngaimi a si. Nawi tiva hi hlanlio tein Halkha a ummi a si i ṭhanchonnak caah an tawngh bal rih lomi a si. Nawi tiva (Dam) cu tuah dingin timhtuah a si.\n“Na theih bantukin Halkha ah ningcang hnawmtam le tilu luannak a um lo. Furpi ah Halkha khuachung hmunthur khuahnawm le luti tibantuk hi Nawi tiva ah a va luangmi a si. Hi Nawi tiva cu Ṭhal caan a reu fawn. Hi Nawi Dam tuahnak in timh tuahnak an ngeihmi santlai lomi le a si kho taktak lomi a si. Mah dam nih dinti a chuahter lai, i rian tibantuk le ṭhatnak a phunphun (opportunities) a chuahpi lai tiah an ti.\n“A cung lei ka langhter cang bantukin, hi Dam a reu lo zongah hmurhnawm le hnawmtam in a khat lai. Cu lawng hmanh si loin, hi Dam nih hin kum saupi pawcawmnak an hmanmi lei le lo tbk le inn le lo tampi ka pi le chungkhar telh in a hrawh dih lai.\n“Hi Dam ser dingin a hodah nih a project hi a chuahpi zong i fian a ngaingai i a fiang lo. Hi Dam sernak ding caah ningcang tein le phungning tein ihmaithlak le zong a um fawn lo. Hi Dam tuahnak ding Project hi Chin State cozah siloah, Cozah upa le pumpak minung he ai pehtlaimi le a cawlcangmi zong an si kho men. Nawi tiva hi santlaihnak zeihmanh ngei loin pumpak piak menmen le mipi hlawtnak zeihmanh um lon an hrawh lai ti ka phang. Upatnak hmaizahnak he nawlpat kan duhmi cu Nawi Dam ser an timhmi project hi ṭha tein na kan zohpiak lai kan nawl duh. Hi Nawi Dam nih in aa dawh tukmi Halkha khualipi a hrawh sual lai,” tiah Siang L. Sang nih cun a ṭial. Chirhchan: Chinlandguardian\nNote:Mirang Laica in kan lehchawmmi a si caah, ka leh palh sualmi um cun na kan theihthiamnak lai kan nawl duh hna.\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Asinain minung kan ti cu tlamtlin lonak tete zong a kho mi a si caah thawngpang kan ṭialmi kan palhnak a um cun theihter khawh peng kan si. Cun, pehtlaihnak tuah duhmi nih Chinworldnewsevening page ah le J Vanduhthar Lahnin timi Facebook ah pehtlaih khawh peng kan si. Mipi sinah thawngpang thlazamh na duhmi um cun zeitik caan paoh kan i thlahzamh piak khawh zungzal hna. Kan ca a kan rel piaktu nan dihlak cungah kan ilawm. Upatnak he-Admin\nNungak Sui Bo Nih A Harnak A Tonmi Kong Le Singapore Ummi Lainu Pawl Hlawhlang Nu Bang An Timi Hna Kongah Mitthli A Chimmi Ngaih Cu Lungthin A Faak Ko-VIDEO\nKaren Miphun Nih Kawl Ralkap Kan Ram UM Ti Hlah Uh Kan Chuahtak Uh Tiin Minung 6000 Leng Nih Duh Lonak Lam An Zawh


Thihdar Rev. Ram Hei Hringtu Nu Pi Doi Tlem nih Mual a kan Liamtak – Hakha Cherry\nThihdar Rev. Ram Hei Hringtu Nu Pi Doi Tlem nih Mual a kan Liamtak\nApril 3, 2021 admin Uncategorized 0\nHakha, Bethel Baptist Church ah Associte Senior Pastor a simi Rev. Ram Hei i hringtu nu Pi Doi Tlem (kum 88) nih nihin ah mual a kan liamtak. An umnak Auto sang ah ruakhumhnak an tuah i thlaanhmun No. 1 ah ruak an thlak lai, tiah kan theih.\nCtedit-The Chin Journal April 3, Hakha\nRalțha Tein Dir Law Teinak Na Hmuh Lai.\nCaan hi nunnak a si. Caan um loin minung kan nunnak aa sersiam kho lo. Na nunnak kha man ngei i na chiah ahcun caan zong kha man ngei ah na chiah ve lai.\nCaan na ngeih lio ah na miphun ca ruat loin, (Ka miphun caah zeidah ka tuah khawh lai i, zeidah thil țha ka tuah khawh lai? ti ruat loin) miphun dang tu kha zeitindah an lung ka lawmhter hna lai i an lung ka tluanh khawh hna lai, zeitindah kan karlak ah daihnak tu ka ser khawh lai ti lawng a ruatmi na si chung paoh an sal na si. Kei cu an sal ka si, an duhnak paoh ah ka chaak in an ka mer khawhmi ka si ti kha nangmah tein i hngal zungzal ko.\nKei cu minung ah hin ca aa hruhpimi hna le minung hawi, a miphun hawi cungah dawtnak le zawnruahnak aa hruhpimi hna khi ka uar bik hna. Lungthin a ngeimi an si ka ti.\nAsinain hruaitu si le nawlngeihnak lawng aa hruhpimi hna le miphun dang a țih tuk hna i miphun dang aa bochan tukmi le miphun dang an duhnak le an chimmi paoh al ngam loin a zul i an duhnak paoh zulh a tim i dai tein ai umtermi hna khi ka huat bikmi hna an si. Zeicahtiah lungthin ruahnak a ngei lomi an si ka ti.\nMifim nih cun midang an palhnak ah fimnak le hngalhnak an i laak. Sihmanhsehlaw mihrut nih cun anmah nih an palh le anmah pumpak cung i a tlun tik lawngah hngalhnak le lungfimnak an ngei. Asinain cu nakin a hrut deuhmi (Hruh chinchap ah molh aa chapmi kan ti hnga maw? ) nih cun midang an palhnak kha fimnak, hngalhnak le lungfimnak ah i laak cu chim lo anmah nih an palh bak komi hmanh ah ka palh an ti duh lo. An palhnak an i hmu kho lo i ka tuahsernak hi a hmaan tiah an dirpi peng. Mah miphun nakin miphun dang kha dirkamh peng an i tim i, thiam an coter peng hna.\nMinung cu kan minung hawi nih aungbali an poh ahcun kan poh khawh ve timi ruahnak kan ngei hna. Asinain kan minung hawi vanchiatnak an ton “Mawṭaw nih a pah hna” ahcun kei zong mawṭaw nih a ka pah khawh ve i vanchiatnak ka tong kho ve, ka thi kho ve timi ruahnak tu cu kan ngei kho ti lo.\nCaan cu nunnak a si. Nang kum 25 na si i kei kum 42 ka si. Cucu caan chungah a ummi a si. Caan um loin minung kan nunnak zong hi a um kho lo i sersiam khawh zong a si lo. Cucaah na nunnak kha man ngei i na ruah ahcun caan zong man ngei ah na ruah ve hau. Zeicahtiah caan cu man a si. A caan um lio i kan tuah lo ahcun caan a liam hnuah cun a dih cang.\nKa nolh rih lai, ca aa hruhpimi hna le dawtnak aa hruhpimi hna hi ka uar bikmi hna le ka duh bikmi hna cu an si. Zeicahtiah lungthin a ngeimi an si ka ti. Sihmanhsehlaw hruaitu si le nawlngeihnak lawng aa hruhpi i a miphun ca le an harsatnak hmanh ruat țung loin miphun dang duhnak lawng a zoh i a zulmi hna khi ka huat bikmi an si ve hoi. Zeicahtiah cu hna cu lungthin a ngei lomi an si.\nCucaah i ralring ko, zeibantuk a si hmanh ah i ralring ko. Zeicahtiah ralrin paoh cu a ṭha. Ralrin cu a sual, a hlei ti a um lo. Caan țha na ngeih lio ah hin ralțha tein na miphun caah țuan. Miphun dang lunglawmhter le an lungtluanhter lawng i tim len ti hlah. Caan țha na ngeih lio ah na miphun caah na dir i na țuan a si ahcun teinak na hmuh ko lai. Ralțha tein dir law teinak na hmuh lai.\nDinnak kha a cat lomi tiva bantukin luanter camcin ko u (Amos 5:24).By-Salai K. Biak Lian Thawng\nRalbawi Solomon le CNA ralkap tampi cu an zam lo, ‘kan thi lai maw kan nung lai’ timi nifatin phan buin kum caan sau tuk ralkap uknak an doh.\nKa Ning A Zak Ngaite


Breaking News:Hakha ah thawngpang chia taktak thei than a si cang. – Lai Lungrawn Post\nHakha khua ah meithal thawng pehtlai in a thang than September 14 Hakha khua hmun tam nawn ah 8:30 in atu 9:15 PM tiang bomb asiloah meithal puah thawng pehtlai in a thang than.\nA puahka ahcun Chin Oo Sii le Dawrthar hrawng in a si. Cun, SAC ralkap umnak Rungtlang (266) le Khuathar zong ah a puak thluahmah than. Meithal thawng cu a fiang. Cun, bomb thawng zong aa tel ko. Bomb an puahchih ko lai dah,” tiah khuami nih The Hakha Times ah an chim cio the hakha times.\nNihin September 14 zaanlei tekhan Hakha Zungkipfonh (Suhpawng zung) hrawng ah SAC ralkap an khat cang, tiah kan theih. Nizaan nai zaanlai ah puahkehnak siseh, Hakha Khuathar ah mi tlaihkhihnak siseh, SAC nih an tuah cuahmah.\nRalhrangbu election commission nih ramkhel party pawl ngeihchiah chek dingin a timh bantukin NLD party chek ding cu nizan september 13 ah NLD party headquarters ah an pek hnuah Daw Aung San Suu Kyi sin ah pek a si.\nBreaking:NLD party chek ding cu Daw Aung San Suu Kyi sin ah pek.


Helicopter 2 Hmangin An Phomh Hna, Inn Le Lo Mei In An Duah -\nHelicopter 2 Hmangin An Phomh Hna, Inn Le Lo Mei In An Duah\nJanuary 14, 2022 hleicung@gmail.com Leave a comment\nDepayin khua ah ralhrang nih helicopter in an kah hna,Khua cu mei an duah, Sagaing ram,Depeyin peng khua ah council ralhrang phu nih tuni January 14 chun sml 1:30 ah a thawk ii helicopter in an kah hna.Adang helicopter in ralkap pawl cu a rak chiah hna i khua chung ah an lut. Khua cu mei an duah tiah khua mi nih Khit Thit media ah an chim. Atu kan hmuh mi hi meikhu lawng te kan hmuh.\nKah doh nak um lo in Helicopter pahnih in an kah hna.Pakhat nih ralkap pawl a rak chiah hna.Atu Yin khua cu mei an duah tiah khua mi pakhat nih achim. Atu ah council ralhrang phu cu khua chung ah an phan .Khua mi pawl zong him nak hmun ah an zaam.Ralhrang nih an kah hna ruang ah a thi mi le a hliam mi theih khawh asi rih lo tiah khua mi pakhat nih achim chap.CBN\nThawng dang relchap; Hliam tuar mi pasal tha 2 a va chan chuah nak ah a mah tu a nun nak a liam a poi tuk hrinhran ko. nizan chun hnu suimilam 2:30 minute hrawngah kawl ralhrang le mipi humhim tu pasal tha hna kah doh nak a chuak hi kah doh nak ah kawl ralhrang 2 hliam an tuar hi asi. Hliam tuar mi pasal tha pahnih cu chan chuah dingah a va kal nak ah vanchia ah.\nA mah tu a nun nak a liam hi asi a nih hi suimilam 3:00 hrawngah a nun nak a liam hi asi tiah demoso PDF mipi humhim tu nih cathan an chuah hi asi. Karenni ram kulh demoso myone shwe yong ti mi inn sangah ninizan chun hnu suimilam 2:30 hrawngak kah doh nak a chuak hi asi. shew yong ti mi inn sang ah um kawl ralhrang hna cu demoso PDF nih an va kah hna hi asi cu kah nak ah mipi humhim tu pasal tha 2 cu hliam an tuar hi asi.\nA hawi le 2 hliam tuar mi hna cu chanchuah dingah a va bawmh hna nak ah a mah zawng meithal kah hliam a tuar ve I zan lei suimilam 3:30 hrawngah a nun nak a liam tiah yangon khitthit thawngzam nih cun tunai ah a tarlang hi asi. Demoso PDF nih cun a nun nak a liam mi pasal tha L Phaung Sho cu dohtheln nak ah ram caah a nun nak a pe tu pasal tha pa raltha tiah upat nak an pek I chungkhar hna he hmunkhat in kan ngeih a chia nan ngeihchiat nak kan in hrawm pi hna tiah cathan an chuah hi asi.\nHliam Tuar Mi Pasal Tha 2 A Va Chan Chuah Nak Ah A Mah Tu A Nun Nak A Liam A Poi Tuk Hrinhran Ko


Thawngpang tha taktak: Amreica ram cheukhat minung cu coronavirus zawtnak an kai kho lai lo. – Thechinlungnews\nThawngpang tha taktak: Amreica ram cheukhat minung cu coronavirus zawtnak an kai kho lai lo.\nSi lei thiam sang hna le hlathlaitu nih study an tuah hnu i an hmuh mi le an chim mi cu Ameraca ram i minung cheukhat cu Coronavirus an kai kho lai lo, tiah an chim.\nHlathlaitu hna nih US ram i minung cheukhat thi a hlut mi hna an pum cu an check hna hi micheukhat cu a pumchung ah “Immune T cells” timi zawtnak in a khamh kho tu, virus a teikho tu a um i, cu nihcun Covid-19 fawi tein a tei khawh tiah an hmuh. cu cu US ram ah blood a donated tu hna sin ah tests an tuah i an hmuh mi asi.\nMicheukhat pumchung ahcun immune T Cell a riantuannak hi a thawng ngai caah Coronavirus hri hi teikhawhnak “Natural Ability” thazaang a ngei, tiah an hmuh cucu US lawng ah an hmuh mi si loin UK le Sweden zong an hmuh mi a si. Covid-19 hi minung caah tih a nung tuk tiah ruah cio a si, a ruang cu pakhat le pakhat fawi tein i cawnkhawh a si i, chikhat te ah vawlei cung pumpi ah a karh cawlh ruang ah a si, Covid-19 zawtnak in a thi mi hi cu natural immune T cells a ngei lo mi deuh an si tiin si lei thiamsang hna nih an chim. USA Today.\nBe the first to comment on "Thawngpang tha taktak: Amreica ram cheukhat minung cu coronavirus zawtnak an kai kho lai lo."


Atulio hi Covid-19 zawtnak USA ah a karh ngai tiin theih asi. Laimi chung zongah a vun karh than i kan kiangkam ah a zawmi zong an vun karh tiin theih asi ve – Hakha Cherry\nAtulio hi Covid-19 zawtnak USA ah a karh ngai tiin theih asi. Laimi chung zongah a vun karh than i kan kiangkam ah a zawmi zong an vun karh tiin theih asi ve . Nai zongah DFW um Laimi chungin Covid-19 zawtnak ruangah pakhat nih a kan thih tak cang. Cucaah iralrin taktak kan hau. A herh tuk lo ahcun i lengkai lo hi aho ca paoh ah a thahnem kho.\nAho pawl dah Covid-19 zawtnak a chek awk kan si?Covid-19 zawtnak phun pakhat khat kan ngeih ahcun ichek ding kan si hna. Mah zawtnak phun pawl cu khuh khuh, thawtnak le rim theih lo, hromfak, chungtlik , thawchuah harh, taklinh 100.00 dikkari degrees fahreneit, kihnak khausik, khuasik ther than lengmang, taksa fak le lufak hi an si.Atu tialmi zawtnak pakhat khat kan cungah a langh ahcun pelh lo tein ichek cio hna usih!\nTulio cu ahopoah kan caah a har dih. Zawtnak nih lungretheihnak le pakhat le pakhat a kan hlatter. Thin tawi ngai cio dingin kan um. Pakhat le pakhat zong a mah ruang, keimah ruang tiin thanghiat le sual ipuh ding phun hna in um fawi te.\nSihmanhsehlaw, hi Covid-19 zawtnak kongah pakhat le pakhat cungah hohmanh palh le sual ipuh hna hlah usih. Hopalh hmanh asi lo. Kan si khawh tawk cio in iralrin tu hi kan rian asi.Credit-Salai Z T Lian


Ralrin Peknak: Laimi Hohmanh "MLM" ah Lut Hlah Uh | THE CHIN EXPRESS\nRalrin Peknak: Laimi Hohmanh “MLM” ah Lut Hlah Uh\nUS, Australia le Canada um Laimi cheukhat nih zei thei lo kan Laimi tampi cu “tangka tampi dih hau loin rum khawh asi…” tiin an leem hna i Multi-Level Marketing (MLM) ah an luhpi hna. Luhman tangka ceilak an lak hna.\nAnmah nih Laimi an hlen hramhram hna cu asi lo kho men, anmah hrimhrim kha Mirang (le miphun dang) nih an hlenmi hna an i zumh caah thil ṭha ah an ruah taktak ve i asi kho men.\nSinain, a lutmi pawl cu thla 3 hnu hmanh ah tangka an hmu lo. Phun dangin chim cun, luh man an liammi cu an sung dih.\nA biapi taktakmi cu, Laimi cheukhat nih Laimi dang an sawmmi hna hi MLM dik si loin Pyramid Scheme asi. Company thilri zuar nakin mithar luh tha an pek deuh hna. Mi na luh khawh lo ahcun tangka na hmu lai lo, company thilri zong tam na zuar kho lai lo i kum 1 chung hmanh ah luhman na liammi zat na hmu lai lo.\nCun, mi na luh hna ahcun, na luhmi minung pawl kha an hlawhtling lai lo i luhman an liammi zat hmanh an hmuh lai lo caah hnu ahcun “na ka hlen” tiin an in huat lai. Na hawikom le chungkhat zong nih an in huat dih lai.\nCanada ah MLM a lut ve i thil ṭha lo tuk asi ruangah “hohmanh lut hlah uh, mi hlen asi” tiin a chimmi VIDEO hi zoh ve.\nMLM cu upadi nih a onhmi si i luh man ah $300 te hna liam a hau lo, luhman cu $5 silole $10 lawng an si. Cun, nangmah tangka in company thilri cawk (invest) ter le zuar ter asi lo. Nangmah nih cawk loin company thilri zuar bawmh i na manhmi chungin zatuak tlawmpal kha zuarman (commission) i lak si.\nNain, Laimi cheukhat nih MLM an luh pimi hna cu;\nluh man cei lak an lak hna pinah,\ncompany thilri zuar nakin mithar kawl le luhter tha an pek deuh hna. Mithar an luh khawh ahcun luhman an lakmi hna kha an i cheu.\nCun, anmah tangka tampi dih in company thilri an cawk (invest) ter hna, an zuar khawh lomi vialte an sung dih, a miak cu chim hlah.\nHihi cu MLM dik asi lo, Pyramid Scheme asi. A piat tein chim ahcun, mihlen in an tangka fir asi. Mah 3 aa tel paoh ahcun a rannak in zaam, na tangka na sung dih lai.\nPyramid Scheme cu Ponzi Scheme ti zongin an auh. Ponzi (a min fak Charles Ponzi) cu Italy mi hrokhrawl pa asi i “postal reply coupon cawknak ah tangka thawh (invest) khawh asi, mi tam deuh na sawm khawh hna cun tangka tam deuh na miak lai …. cu e kha e” tiin mi a rak hlen hna i luhman tangka a lak hna ruangah US cozah nih thongthlakmi pa asi. Pyramid Scheme cu mi hrokhrawl pa Ponzi mihlen ning he aa khah caah Ponzi Scheme ti zongin an auhnak asi.\nPyramid Scheme cu Australia, US le vawlei cung khuazei ram cozah hmanh nih an onh bak lomi asi. Mah ruangah Pyramid Scheme tampi nih cun MLM (Network Marketing le Direct Sell ti zongin an auh) kan si tiin mi an leem ṭheo hna.\nUS le Australia ah kum fatin MLM le Pyramid Scheme ah luhmi minung tampi tangka tam tuk an sungh peng ruangah Australia le US cozah zung tiang nih “hlen i zumh hlah uh” tiin cozah website bakah ca an ṭial. Mah hi hmet law rel khawh asi.\nPyramid Scheme cu mi tangka fir asi. Na luh ahcun na tangka na sung dih lai. “Rum a fawite, inn in tuah khawh asi … cu e kha e” an in timi kha i zumh hlah. Zeiti hmanh in luhmi caah hlawhtlin khawh ding asi lo caah US, Australia le ramkip cozah nih an khapnak asi.\nMLM dik taktak hmanh ah lut law na hlawhtling naisai lai lo\nMLM in a hlawhtlingmi an um ve len ko, nain a sungmi let 99 in an tam deuh. MLM cu minung 100 lakah 1 hrawng lawng nih hlawhtlin khawh asi i adang 99 cu zei tik hmanh ah nan hlawhtling kho lai lo.\nCucaah, nan caan le tangka a paam menmen. Na luh vemi minung zong an hlawhtlin lai lo caah hnu ahcun an in huat dih lai. MLM luh nakin part-time rian ṭuan ulaw aa kaih deuh silole zeihmanh tuah loin um ziar law a hlawk deuh.\nMLM a tuah i amah a hlawhtling taktak nain sawmmi pawl caah a ṭhat lo tuk ruangah aa ngolnak aruang a chimmi VIDEO hi zoh ve.\nMulti-Level Marketing and Pyramid Scheme by US Federal Trade Commission – Consumer Information\nPyramid Scheme (Protecting America’s Consumers) by FTC\nDon’t Get Caught Up in Pyramid Scheme by Australian Government


AA Nih Paletwa Pengkulh Chung Ah Signboard Vialte Thlen Dih An Timh Cang – Chin 11 News\nAA Nih Paletwa Pengkulh Chung Ah Signboard Vialte Thlen Dih An Timh Cang\nChin ram thlenglei ah a um mi Paletwa pengkulh chung ah khua luhnak hau-ka i an tar mi hna signboard vialte cung i Chin State tiah rak tial mi vialte cu Rakhine State tiah thlendih an timh cang caah a tu hi rian an tuan cuahmah cang hna. Rakhine ralhrang pawl AA nih hin Paletwa hi kan lak lai i kan ram chung ah kan chiah cang lai ti hi official tein thawngthanh nak cu an tuah lo nain AA cawlcang le an thil tuah mi pawl nih hin Paletwa cu pengkulh le ram chung vialte lakdih an i timh mi a si ko ti cu fiang tein a langhter ko.\nCun Paletwa ram chung ah Rakhine miphun milu thongkul (20,000) hrawng hrambunh in khuasa mi kan um tiah an rak chim mi zong kha bia hmanhlo a si. Paletwa myoh chung ah hin Rakhin miphun hrambunh khuasa hi milu thong thum (3,000) tluk an um hna i hmundang Paletwa pengkulh chung ah a um mi hna he an dihlak in milu thong nga (5,000) hrawng lawng hi an si.\nCun Paletwa pengkulh chung ah chawleh nak ruah le leh-laang in a um kal mi hna Rakhine miphun paohpaoh hi an dihlak milu in 12,000-13,000 karlak hrawng lawng an si lai tiah an ruah domh mi hna an si. Cun Rakhine ralhrang a si mi AA nih Paletwa hi an ram chung ah ser anduh nak bik a ruang cu Kala Htan tiva kuang hrawn ah a um mi tu-hmawng vialte hna le kokek thing man fak pawl vialte hna khi hmailei Rakhine miphun nih kan tangka luhnak le kan miphum cawm kho tu a si lai tiah an ruah caah a si.\nCu ruang ah Chin ram nih kum saupi chung miphun a cawm kho tu ding le hmailei ah Chin ram thancho ter kho tu a si ding mi Kala Htan tiva kuang hrawn kokek thing man ngai vialte hna khi humhim zia an thiam nak hnga ding hi a biapi tuk mi a si. Cu vialte cu a tu ah cun ralhrang AA kut ah phak dih ding dirhmun a si cang caah kan Chin miphun hna nih lungfim tein kan dir kamh zong a biapi ngai mi a si.


Suh Kyi Bantuk A Si Te Dingmi Ngakchia Nu – Buanchukcho\nJune 30, nizan i ralhrang nih an thlahmi hna lakah Mandalay ramthen Mogok khuapi i kum 5 ngakchia nute zong aa tel ve. A min cu Suh Htet Wine a si. A pa hi ralhrang thlahnak dingah biatak tein a cawlcangmi Ko Soe Htay a si. A pa bantukin kum 5 lawng a simi Suh Htet Wine zong lamzawhnak ah aa tel lengmang ve.\nRalhrang nih hin a pa tlaih an duh caah an inn cu an luhhnawh. Ko Soe Htay cu a um lo caah a nupi le a fanu pahnih cu an tlaih hna. June 30 ah Suh Htet Wine cu an thlah than nain a nu le a u tu cu an thlah ve hna lo.\n“Ka fanu nih thong chungah rawl khim in kan ei lo, cun ek-inn hmanmi ti in kan i kholh tiah a chim. Zeidang cu kan hal zongah a chim duh lo. Lungthin zawtnak he nun caan a hmang lan sual lai ti ka phang” tiah a pa nih a chim.\nAmah Ko Htay le a fapa pahnih hna tu cu ralhrang tlaih ding tih ruangah an i thup rih. A fanu Suh Htet Wine zong a himnak hmun ah a phan cang tiah a pa nih a chim. Kum 5 lawng a si rihmi ngakchia nute nih ralhrang uknak dohnak ah aa tel ve lengmangmi hi a upat tikah Suh Kyi bantukun ram hruaitu minthang a si te lai ti a langhtertu a si tiah ka ruah. The Chin Post


SAC Ralkap nih Tinam khua an khangh, Inn 9 a kang cang – THE CHINLAND POST\nSAC Ralkap nih Tinam khua an khangh, Inn 9 a kang cang\nThe Chinland Post | 2022 March 28 – Chin ramkulh, Zokhua peng, Hakha-Gangaw lam cungah a ummi Tinam khua cu SAC ralkap nih March 28 ah an khangh tiah Chin Human Rights Organization (CHRO) nih a thanh.\nKhuami pakhat nih khuachung a kanghnak khu cu ramtang kan zaamnak in hmuh khawh a si tiah CHRO ah a chim.\n“Chun sml 12:00 hrawng ah Tinam khualuh lamton (Lannsung) in an khangh cuahmah lio a si lai dah. Biakinn tlang nih a phenh caah zeitluk tiang dah a kangh cu kan thei rih lo”.\nAhohmanh nih an luh hnawh ngam hna lo caah a lang in cuanh a si ko. A kaang tiah chim khawh a sinak hi mino nih tlang in durbing (hman-bi-lu) in an bih caah a si tiah theih a si.\nTinam upa pakhat nih “Tinam khua cu inn kua khanghpiak kan si cang” tiah a pumpak Facebook cahmai ah a tar.\nLamtuk Khua – Photo: Zokhua Peng Group\nTinam a kangh cuahmah lio ahhin, Lamtuk khua chung in Bom le meithal thawng pehzulh in a thang a thang. [Tinam zong ah] SAC ralkap pawl khuachung an rak luh lio ahhi biakinn tlang kha bom le methal in an kah hma sa tiah theih a si.\n“Lamtuk khuahlun le khuathar karlak thlaan hmun zawn ah an kap tiah” khuami nih The Chinland Post ah a chim.\nTinam le Lamtuk khua hnih fonh in, inn 200 leng cu SAC ralkap an rak luh bak in nithum chung ramtang ah an zaam cang tiah theih a si.\nTinam khua hi minung 500 fai in, inn 103 hrawng khuasa an si i thawngpang chiat hnu ah an karh ngai i, a minung in zapi hi 700 fai hrawng an um lio a si tiah theih a si. Nain, tutan kahdohnak nak thawng le ralkap tlunkal ruang ah khua naihniam, khuapi le ramtang ah zaam dih tiah theih a si. Cun, Lamtuk khua zong hi inn 85 khuasa an si i minung 381 an um, nain tulio cu an zaam dih tiah theih a si.\nPrevious Rihkhawdar khua ah Telenor tung a puah caah phone line a tlau\nNext Breaking: Hakha ah Helicopter a tla


Nihin Tiang COVID-19 Kawlram A Lut Lo Mi Aruang Cu Phungki Nih Kan Thlacamnak Asi Anti – Chuncha News\nKawlram cu covid-19 hi tutiang a um lo tiah kan hnu naite ah Kan Pi Suh Kyi nih a chim, Kawlram ngandamnak lei zong in a um cang timi pakhat fehtermi an ngei rih lo, Anai ah minung pa 5 Corona Virus an ngei ko lai tiah zumh an si mi tu cu an pa 5 ning in nizan an thi tiah thawng a than cawlh ve.\nHi pawl zong hi an ngei le ngei lo kong zong biafiang a um lo. A si nain a tu tiang zongah hi zawtnak hi kan ram ah a um rih lo tiah an chim rih caah mi tampi cu an lung lehlam a tha lo bantuk ah a um cang. A si khawh ahcun um thai lo hram sehlaw ti hi mipi kan duhnak lianbik zong a si fawn ve.\nCu lak i bia pakhat cu Phungki pawl nih kan Kawlramah hi bantuk zawtnak a lut khawh lo nak ding caah thla kan cam ruangah kan him mi a si tiah an chim ti a si. A zei a si hmanh ah Vawlei cung Biaknak nih cun hi kongah thla cu an cam ve cio ko lai tiah zumh a um. Phungki pawl nih hin thla cu an cam ve ko lai nain hi zawtnak a lut lo ti fiangternak an tuah mi tu cu zumh cu a um ve lo bang, an thlacamnak thawng in Kawlram ah COVID-19 a lut lo mi a si labang ahcun lawmh a va um ve hnga.\nNote, Careltu nih Mah kong hi Salai Dl Seeling nih a page ah langter mi Kawlram ah zawtnak pa 5 an thi cang, mah ahcun Phungki nih hi zawtnak hi kan thlacamnak asi an ti tiah a chim mi chungin ka lakmi a si ti kha ka theih piak te uh.\nCatholic Bishop’s Conference Of Myanmar (CBCM) Nih Ca Thanh An Chuahmi Cu A Puitling Kho Taktak


Mizaw Thar Case 182 Kan Thlop Tti Rih Hna Lai: By Lal Pek Lian – Chin 11 News\nMizaw Thar Case 182 Kan Thlop Tti Rih Hna Lai: By Lal Pek Lian\nCoronavirus zawtnak rungrul nih December 2019 in vawlei pi a kan zawtpi, mi tamtuk a kan zenpi. Ttih a nung, kan thin zong a phang ngai ko. Mi tamtuk nunnak a lak hna. WHO le bang nih cun hi zawtnak rungrul hi a lo kho ti lai lo a ti tik ah kan tha a hun a chia pah nain ruahchannak cu kan ngei ko. A ruang cu ngandamnak lei rianttuantu hna le mizapi kan i bawm hna i zawtnak kan thlopning, kan i runvenning a ttha kho chin ve lengmang i teinak tampi kan hmuh cang.\nKhamnak sii (vaccine) zong Pathian nih a kan pek cang naklai thla camnak in zaangfah nawl peng ko hna usih. Flu timi tlangrai in minung tamtuk an rak thi lo, flu cu a lo thai kho ti lo nain sizung lei nih an kan thlop khawh ko. Covid-19 zong hi a rauh hlan ah fawi te in an kan thlop, an kan ven khawh te ko lai.\nCase 150 kan fanu zong voi hnih tiang negative a si cang i Hakha sizung in a ttum kho cang, zohfel in a um rih, a dam thai lai kan zumh. Atu Malaysia in a rak tlungmi Case 182, kan nau pa zong Pathian nih ngandamnak pe hram colh ko sawhseh! Thantlang khua an i venning, Thantlang sizung le Hakha sizung komh in an kan thlop piak lai i a rauh hlan ah result ttha kan hmuh khawh lai kan zumh. Pumpek le nunthap in hmaisuang ah mizaw a thlop tu sibawite, sayama te, le ngandamnak lei rianttuantu vialte hna nan cungah kan i lawm tuk.\nMizapi zong nih thlacamnak le a herhmi chawva thilri timhpinak, ei-din lei zohpinak lei in ttanpi rih hna usih. Mizaw thlop lio ahcun aho hmanh zai chiat siseh mu! Hi capar in zaangfah nawl kan duhmi hna cu kan naupa Case 182 a kong hi kan theih zong theih lo zong ah confidential timi zulhphung upatnak he veng ve hna usih. Media thawngzamhnak chungah mual kan pho lo ding a biapi tukmi a si.


“Harnak” Nganpi Chungah Zumhfek Tein Um Peng | Cawn Awk Vennak Innsang\nREL KA DUH Acholi Holh Africa Holh Aja Albania Holh Amharic Holh Amis Holh Arab Holh Armenia Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Bulgaria Holh Cakchiquel Holh Catalan Holh Cebuano Holh Chavacano Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Cibemba Holh Citonga Holh Croatia Holh Czech Holh Damara Dangme Holh Denmark Holh Digor Holh Douala Holh Dutch Holh Efik Holh Estonia Holh Ewe Holh Fiji Holh Finland Holh Fon Holh France Holh Ga Holh Garifuna Holh Georgia Holh Germany Holh Greenland Holh Grik Holh Guadeloupean Creole Guarani Holh Gujarati Holh Gun Holh Haiti Creole Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Iceland Holh Igbo Holh Igede Iloko Holh Indonesia Holh Italy Holh Italy Kut Holh Japan Holh Javanese Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Macua Holh Madagascar Holh Maharashtra Holh Makhuwa-Meetto Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngangela Nias Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Runyankore Holh Russia Holh Russia Kut Holh Rutoro Holh Samoa Holh Sangir Sango Holh Sena Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Ukraine Holh Umbundu Holh Urdu Holh Uruund Holh Uzbek (Roman) Uzbek Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zulu Holh\nCAWN AWK CAPAR 41\n“BAWIPA cu daw ko u! BAWIPA nih zumh awk tlakmi cu a huhphenh hna.”—SALM 31:23.\nHLA 129 Zumhfek Tein Kan Um Lai\n1-2. (a) Vawlei hruaitu hna nih a rauhhlan ah zei kong dah an thanh lai? (b) Zei biahalnak a phi dah kan theih a hau?\nVAWLEI hruaitu hna nih “a dai dih ko i a him dih ko” tiah thawng an thanhmi kha na mitthlam ah cuanter hmanh. Vawlei cu a him tuk cang tiah uangthlar ngaiin an chim. Vawlei hruaitu hna nih annih cu vawlei buaibainak vialte a tawngtham kho dihtu an si tiah ruat hna seh ti an kan duh. Asinain a hnuah a cang dingmi thil kha cu an kham kho lo. Zeicah? Baibal nih a chimchung bantukin ruahlopi in “rawhnak nih cun a den hna lai. An luat kho lai lo.”—1 Thes. 5:3.\n2 Mah hi a phi theih a haumi a biapimi biahalnak an si: “Harnak” nganpi chungah zeidah a cang lai? Mah caan chungah Jehovah nih kan sinin zei tuah awkah dah aa ruahchan lai? Harnak nganpi chungah zumhfek tein um peng awkah atu in zeitindah kan i timhtuah khawh?—Matt. 24:21.\n“Harnak” Nganpi chungah Zeidah a Cang lai?\n3. Biathlam 17:5, 15-18 ningin Pathian nih “a Liannganmi Babilon” kha zeitindah a hrawh lai?\n3 Biathlam 17:5, 15-18 rel. “A Liannganmi Babilon” cu hrawh a si cang lai. A hmasa ah kan theih cang bantukin vawlei hruaitu hna nih mah caan ah a cang dingmi thil kha an kham kho lai lo. Zeicah? “Pathian nih aa tinhmi tuah duhnak kha an lungthin chungah a chiah” lai caah a si. Mah aa tinhmi cu zeidah a si? Khrihfa ram i telin vawleicung pumpi i a hmaan lomi biaknak vialte hrawh kha a si. * Pathian nih aa tinhmi kha “ki pahra” a ngeimi “sahrang sen” lungthin chungah a chiah lai. Ki pahra nih “sahrang sen” a simi United Nations a bawmmi ramkhellei nawlngeitu dihlak kha a aiawh hna. (Biat. 17:3, 11-13; 18:8) Ramkhellei nawlngeitu hna nih a hmaan lomi biaknak an doh tikah mah cu harnak nganpi aa thawk cang timi hmelchunhnak a si lai. Mah cu vawleicung i a ngan ngaingaimi thil ṭihnung pakhat a si lai.\n4. (a) Vawlei hruaitu hna nih a hmaan lomi biaknak an dohnak a ruang he aa tlaiin zeitindah an chim men lai? (b) Hlan i mah biaknak chungtel a simi hna nih zeidah an tuah lai?\n4 Vawlei hruaitu hna nih a Liannganmi Babilon an dohnak a ruang kha cu kan hngal lo. Annih nih vawleicung biaknak hna cu daihnak um awkah dawnkhantu an si i cozah nih a tuahmi thil kip ah an i thlak zungzal tiah an ti men lai. Asiloah biaknak phu hna cu thilri chawva tam tuk an ngei tiah an ti men lai. (Biat. 18:3, 7) Vawlei hruaitu pawl nih a hmaan lomi biaknak an doh tikah an biaknak ah aa telmi kip in cun an hrawk men hna lai lo. Mah canah biaknak bu tu kha an hrawh dih men lai. Mah bu vialte hrawh a si dih tikah biaknaklei an hruaitu hna nih bia an kamh hna bantukin an tuahpiak khawh hna lomi kha an biaknak chungtel pawl nih an hmuh lai. Cucaah hlan i mah biaknak chungtel a simi hna nih an biaknak caah zeihmanh kan tuah a herh lo tiah an ti men lai.\n5. Jehovah nih harnak nganpi kong he aa tlaiin zei bia dah aa kam, zeicah?\n5 Baibal nih a Liannganmi Babilon hrawhnak cu zei caan dah a rauh lai ti kha a chim lo. Asinain caan tawite lawng a rau lai ti kha kan hngalh. (Biat. 18:10, 21) Jehovah nih a hmaanmi biaknak le “a thimmi a mi hna” an luat khawh nakhnga mah harnak nganpi ‘caan cu ka tawiter’ lai tiah bia aa kam. (Mar. 13:19, 20) Asinain Jehovah nih Armageddon raltuknak le harnak nganpi aa thawk karah kan sinin zei tuah awkah dah aa ruahchan lai?\nJehovah i a Hmaanmi Biaknak kha i Tlaih Peng\n6. A hmaan lomi biaknak in chuah lawngin zeicah a zat lo?\n6 A hmasa capar ah kan i ruah cang bantukin Jehovah nih amah a biami hna cu a Liannganmi Babilon in an i ṭhen lai tiah aa ruahchan. Asinain a hmaan lomi biaknak in chuah lawngin a za lo. A hmaanmi biaknak kha fek tein i tlaih awk zongah bia kan khiah a hau. Cutin kan tuah khawh nakhnga a kong pahnih in i ruah hna u sih.\nHarnak caan chung hmanhah hmunkhat ah i pumhṭi kha kan ngol awk a si lo (Catlangbu 7 zoh) *\n7. (a) Jehovah i a dingmi a phunglam kha zeitindah fek tein kan i tlaih khawh? (b) Hebru 10:24, 25 ah a chim bantukin zeicah hmunkhat ah kan i pumhṭi awk a si, a hleiin atu ah zeicah a biapit?\n7 Pakhatnak, Jehovah i a dingmi a phunglam kha fekte in i tlaih peng a hau. Vawlei i a ṭhalomi ziaza kha zeitikhmanh ah kan cohlan awk a si lo. Tahchunhnak ah, nulenu palepa sualnak le nupa sinak aa khatmi he i ṭhitumnak i telin zei bantuk nupa sualnak hmanh kha kan cohlang lo. (Matt. 19:4, 5; Rom 1:26, 27) Pahnihnak, Khrihfa unau pawl he Jehovah kha biak zungzal a hau. Zei bantuk hmun paohah cutin kan tuah. A si khawh ahcun kan Biakinn ah kan tuah, asinain a si khawh lo ahcun pumpak inn asiloah a dang hmun hna ah a thlite hmanhin kan tuah. “Bawipa ni cu a nai deuh chin lengmang ti kha kan hngalh” caah hmunkhat ah kan i pumhṭi a hau.—Hebru 10:24, 25 rel.\n8. Hmailei ah kan thanhmi thawngpang cu zeitindah aa thlen men lai?\n8 Harnak nganpi chungah kan thanhmi thawngpang cu aa thleng men lai. Atu ahcun Pennak kong thawngṭha kha kan chim i zultu siternak rian ah fakpi in kan i zuam. Asinain mah caan ahcun rial nganpi bantuk a simi thawngṭha kha ralṭha tein kan chim a hau men lai. (Biat. 16:21) Satan vawlei cu a rauhhlan ah hrawh a si cang lai timi kong kha kan thanh men lai. A caan a cut tikah kan chimmi thawngpang cu zeidah a si lai ti le zeitindah chim a si lai ti kha fiang tein kan hngalh lai. Hlawhtling tein phungchim rian ṭuan khawh awkah kum zakhat leng tiang kan rak hmanmi lam hna kha kan hmang rih lai maw? Asiloah a dang lam dah kan hman lai? Mah cu kan hngal lo. Zeiti lam in kan chim hmanhah Jehovah biaceihnak kong kha ralṭha tein thanh awkah tinvo sung kan hmu lai.—Ezek. 2:3-5.\n9. Vawlei hruaitu hna nih kan thanhmi thawngpang kha zeitindah an lehrulh lai, asinain zeidah kan zumh khawh?\n9 Vawlei hruaitu hna cu kan thanhmi thawngpang nih an thin a hunter hna lai caah kan phungchimnak kha a zungzal in ngolter awkah an i zuam lai. Atu ah phungchimnak rian ah bawmhnak kan hmuh nakhnga Jehovah kan i bochan bantukin mah caan zongah Jehovah bawmhnak kha kan i bochan a hau lai. Kan Pathian nih a duhnak tlinter awkah ṭhawnnak a kan pek lai ti kha kan zumh khawh.—Mik. 3:8.\nPathian Miphun pawl Dohnak caah Timhcia tein Um\n10. Luka 21:25-28 ah a chimchung bantukin harnak nganpi a tlun tikah mi tampi nih zeitindah an lehrulh lai?\n10 Luka 21:25-28 rel. Harnak nganpi chungah mi nih a hmun tiah an ruahmi thil cu a rawh lai caah mi pawl cu an lau tuk lai. “Vansang au” in an um lai i minung tuanbia lakah a mui bikmi caan ah an nun caah ṭihnak in an khat lai. (Zef. 1:14, 15) Mah caan chungah Jehovah miphun hna caah nunnak cu a har chin men lai. Cun vawlei cheubang kan si lo caah harnak cheukhat zong kan tong men lai. Cun a herh taktakmi thil hmanh kan ngei men lai lo.\n11. (a) Jehovah Tehte Hna cu zeicah vawlei hruaitu hna i an hmuitinh kan hung si lai? (b) Harnak nganpi kha zeicah kan ṭih awk a si lo?\n11 An biaknak cu hrawh a si lai i Jehovah Tehte Hna biaknak cu hrawh a si lai lo caah mi pawl cu an thin a hung tuk lai. Zeitluk in dah an thin a hun ti kha Internet ti bantuk hna in midang kha an hngalhter hna lai. Hrawh a si lomi cu kan biaknak lawng a si lai caah vawlei hruaitu hna le an uktu a simi Satan nih an kan huat tuk lai. Vawleicung biaknak vialte hrawh dih ding timi an hmuitinh cu a tling lai lo. Cucaah kanmah cu an hmuitinh kan hung si lai. Mah hnuah Magog ram i Gog * nih a ṭuan dingmi rian kha vawlei hruaitu hna nih an ṭuan lai. Hmunkhat ah an i fonh lai i Jehovah miphun pawl doh awkah an thazaang dihlak kha an hman lai. (Ezek. 38:2, 14-16) Mah tikah harnak nganpi chungah zeidah a cang lai timi he aa tlaiin kan lungre a hung thei kho. A hleiin a cang dingmi kong kha a dikthliar in kan hngalh lo caah a si. Asinain a fiangmi pakhat cu: Harnak nganpi kha kan ṭih a hau lo. Jehovah nih kan nunnak khamh awkah lamhruainak a kan pek lai. (Salm 34:19) Kan “luatnak cu a nai cang” ti kha kan hngalh lai caah kan ‘dir lai i cunglei kha kan zoh lai.’ *\n12. “Zumh awk a tlakmi le a fimmi sal” nih hmailei a cang dingmi caah zeitindah an kan timhtuahpiak?\n12 “Zumh awk a tlakmi le a fimmi sal” nih harnak nganpi chungah zumhfek tein kan um khawh nakhnga an kan timhtuahpiak. (Matt. 24:45) A kan timhtuahpiakmi lam tampi lakah tahchunhnak pakhat in zohhmanh hna u sih: 2016-2018 ah amahle caante ah pengkomh civui program an kan tuahpiak. Mah civui i phungchimnak hna nih Jehovah ni a naih chin caah kan ngeih awk a simi sining hna kha ngeih khawh awkah a kan bawmh. Mah sining hna kha a tawinak in i ruah hna hmanh u sih.\nZumhawktlak sinak, Inkhawhnak le Ralṭhatnak Ngeih Chin awkah I Zuam Peng\n“Harnak” nganpi in luat khawh awkah atu in i timtuah (Catlangbu 13-16 zoh) *\n13. Zeitindah Jehovah cungah zumhawktlak tein kan um peng khawh, atu ah zeicah cutin kan tuah awk a si?\n13 Zumhawktlak sinak: 2016 pengkomh civui a biatlangpi cu “Jehovah Cungah Zumhawktlak Tein Um Zungzal” ti a si. Mah program nih Jehovah he a ṭhami pehtlaihnak kan ngeih ahcun a cungah zumhawktlak tein kan um kho lai timi kong a kan cawnpiak. Lungtak tein thlacamnak le Baibal hlathlainak teima tein tuahnak thawngin Jehovah kan naih khawh timi kong zong a kan hngalhter ṭhan. Cutin tuahnak nih a harmi hneksaknak hna kha inkhawh awkah thazaang a kan pek. Satan vawlei donghnak a naih chin cang caah Pathian le a Pennak cungah zumhawktlak kan sinak a hneksakmi harnak tampi kan tong chin lai ti kha kan i ruahchan. Nihsawhnak zong kan tong peng rih men lai. (2 Pet. 3:3, 4) A ruang cu Satan vawlei kha zeiti lam hmanhin kan bawmh lo caah a si. Cucaah atu in zumhawktlak tein kan um peng ahcun harnak nganpi chungah zumhawktlak tein kan um kho lai.\n14. (a) Vawleicung i hruaitu a simi unaupa pawl he aa tlaiin zei thlennak dah a um lai? (b) Mah caan ah zeicah zumhawktlak tein kan um a hauh lai?\n14 Harnak nganpi chungah atu ah hruaitu a simi unaupa pawl he aa tlaiin thlennak a um lai. Vawlei ah a tang rihmi chiti thuhmi dihlak cu Armageddon raltuknak ah i tel ve dingin van ah pumh an si lai. (Matt. 24:31; Biat. 2:26, 27) A sullam cu Uktu Bu pawl cu kanmah he vawlei ah an umṭi ti lai lo tinak a si. Asinain mibu nganpi cu ningcang tein an um lai i tuudang chungin sining a tlinhmi unaupa hna nih an hruai hna lai. Mah unaupa pawl kan bawmh hnanak thawngin le Pathian sinin kan hmuhmi lamhruainak kan zulhnak thawngin zumhawktlak tein kan um kha kan langhter a hau lai. Kan khamhnak cu mah cungah aa hngat lai.\n15. Inkhawhnak ngeih chin awkah zeitindah kan tuah khawh, atu ah cutin tuah cu zeicah a biapit?\n15 Inkhawhnak: 2017 pengkomh civui a biatlangpi cu “Na Lung Dong Hlah” ti a si. Mah program nih hneksaknak kan ton tikah inkhawhnak ngeih chin awkah a kan bawmh. Inkhawhnak kan ngeihmi cu a ṭhami thil sining cungah aa hngatmi a si lo ti kha kan hngalh. Jehovah i bochannak thawngin inkhawhnak kan ngei kho. (Rom 12:12) Jesuh nih bia a kan kamhmi hi zeitikhmanh ah kan philh awk a si lo: “A dongh tiangin inkhawhnak a ngeimi cu khamh an si lai.” (Matt. 24:13, NW.) Mah biakam a sullam cu zei bantuk zuamcawhnak kan ton hmanhah zumhfek tein kan um peng a hau tinak a si. Atu ah kan tonmi hneksaknak paoh kan inkhawh ahcun harnak nganpi a tlun hlan hmanhin kan zumhnak cu a fek kho lai.\n16. Zeinihdah ralṭhatnak a kan ngeihter, atu in ralṭhatnak ngeih awkah zeitindah kan tuah khawh?\n16 Ralṭhatnak: 2018 pengkomh civui a biatlangpi cu “Ralṭhatnak Ngei” timi a si. Mah civui phungchimnak nih ralṭhatnak kan ngeihmi cu kan thilti khawhnak cungah aa hngatmi a si lo ti kha hngalh awkah a kan bawmh. Inkhawhnak le ralṭhatnak taktak cu Jehovah i bochannak in a rami a si. Jehovah kan i bochannak kha zeitindah kan fehter khawh? Nifatin Baibal kan relnak thawngin le Jehovah nih hlanlio ah a salle pawl zeitindah a khamh hna timi kong kan ruahnak thawngin a si. (Salm 68:20; 2 Pet. 2:9) Harnak nganpi chung i vawlei hruaitu hna nih an kan doh tikah ralṭhatnak tam deuh in ngeih a hau lai i hlan nakin Jehovah kha i bochan deuh a hau lai. (Salm 112:7, 8; Heb. 13:6) Atu in Jehovah kha kan i bochan ahcun Gog nih a kan doh tikah a herhmi ralṭhatnak kan ngei kho lai. *\nKhamh Na Si Lai Caan Kha I Ngaih\nJesuh le vancung a ralkap pawl nih a rauhhlan ah Armageddon raldohnak ah Pathian ral pawl kha an hrawh cang hna lai. (Catlangbu 17 zoh)\n17. Armageddon kha zeicah kan ṭih awk a si lo? (A phaw hmanthlak zoh.)\n17 A hmasa capar ah a langhter bantukin kan dihlak in ni hmanung bik caan ah kan nung. Asinain harnak nganpi chungin khamh kan si lai zong kha kan i ruahchan. Armageddon raldohnak nih hi vawlei ṭhalo hi a donghter lai. Asinain Armageddon kha kan ṭih awk a si lo. Zeicah? Zeicahtiah mah cu Jehovah raldohnak a si i kanmah nih kan doh a hau lo. (Ptb. 1:33; Ezek. 38:18-20; Zek. 14:3) Jehovah nih nawl a pek tikah Jesuh Khrih nih Pathian ralkapbu kha ral doh awkah a hruai hna lai. A tho ṭhanmi chihti thuhmi hna le vancungmi tampi cu Jesuh leiah an ṭang lai. Annih nih Satan, a khuachia pawl le vawlei i a ralkap pawl kha an doh hna lai.—Dan. 12:1; Biat. 6:2; 17:14.\n18. (a) Jehovah nih zei bia dah a kan kamh? (b) Biathlam 7:9, 13-17 nih hmailei kong he aa tlaiin zeitindah zumhnak aan ngeihter?\n18 Jehovah nih hitin bia a kan kamh: “Sermi hriamnam zeihmanh nih khan nangmah cu aan pem kho lai lo.” (Isa. 54:17) Zumhfek tein Jehovah a biami “mibu nganpi” cu an nun buin “hremnak nganpi” in an luat lai. Cun Jehovah rian kha an ṭuan zungzal lai. (Biathlam 7:9, 13-17 rel) Baibal nih hmailei kong he aa tlaiin zumhnak a kan ngeihter. Jehovah nih “zumhawktlakmi cu a huhphenh hna” ti kha kan hngalh. (Salm 31:23) Jehovah a daw i a thangṭhatmi hna nih a min thianter a simi kha an hmuh tikah an i lawm tuk lai.—Ezek. 38:23.\n19. A rauhhlan ah a ṭha tukmi zeibantuk hmailei nunnak dah kan hmuh lai?\n19 Kuathnih Timote 3:2-5 hi Satan huham a um lomi vawlei thar ah a nung dingmi minung pawl kong ṭial si sehlaw zeitindah ṭial a si lai ti kha ruathmanh. (“ Vawlei Thar ah a Um Dingmi Hna Ziaza” timi rinli kulh ah zoh.) Uktu Bu chungtel a simi unaupa George Gangas * nih hitin a fianter: “Ahopaoh nih Jehovah an biak tikah vawlei cu a ṭha tukmi hmun a si cang lai. A rauhhlan ah vawlei thar ah nunnak tinvo sung na hmu lai. Jehovah bantukin caan saupi na nung ve lai. Zungzal in kan nung cang hna lai.” Mah cu a ṭha tukmi ruahchannak a si.\nVawlei Thar ah a Um Dingmi Hna Ziaza\nMidang zawn a ruatmi, a hak a kau lomi, aa porhlaw lomi, lung a nemmi, nulepa nawl a ngaimi, lawmh a hngalmi, biaknak a upatmi, zaangfahnak a ngeimi, zawnruahnak a ngeimi, midang caah ṭhatnak bia a chim zungzalmi, midang duhnak a zulmi, ṭih a nung lomi, ṭhatnak a duhmi, hawile cungah dawtnak a ngeimi, duhpaoh in khua a sa lomi, aa toidormi, nuamhnak nakin Pathian a duh deuhmi le biaknak a ṭanh taktakmi an si lai.\n“A Liannganmi Babilon” hrawhnak kong in zeidah na cawn khawh?\nA hmaanmi biaknak i tlaih peng a herhnak kong in zeidah na cawn khawh?\nZumhawktlak sinak, inkhawhnak le ralṭhatnak ngeih peng a herhnak kong in zeidah na cawn khawh?\nHLA 122 Fek Tein Dir, Ṭhial Khawh Si Hlah!\n^ cat. 5 A rauhhlan ah mi kip cungah “harnak” nganpi a tlung cang lai ti kha kan hngalh. Mah cu kan caah zei sullam dah a ngeih? Mah caan ah Jehovah nih kan sinin zei tuah awkah dah aa ruahchan? Harnak nganpi chungah zumhfek tein um peng khawh awkah atu in zei sining hna dah ngeih dingin kan i zuam a herh? Hi capar ah mah kong kha kan i ruah hna lai.\n^ cat. 3 BIAFANG FIANTERNAK: Khrihfa ram timi nih Khrih zultu kan si tiah aa ti nain a phunglam ningin Jehovah a bia lomi mi pawl kha a chim duhmi a si.\n^ cat. 11 BIAFANG FIANTERNAK: Magog ram i Gog (a tawinak Gog) timi biafang nih harnak nganpi chungah hmunkhat ah i pumh in Jehovah miphun pawl a do hngami vawlei hruaitu phu pakhat kha a chim duhmi a si.\n^ cat. 11 Armageddon aa thawk hlanah zeidah a cang lai timi kong a dikthliar kha Pathian Pennak Uknak timi cauk ṭhen 21 ah zoh. Armageddon chungah Jehovah nih a miphun pawl zeitindah a khamh hna lai timi kong le Magog ram i Gog dohnak kong a dikthliar kha Jehovah I A Thiangmi Biaknak—Dirh Ṭhannak timi cauk ṭhen 17 le 18 [Myanmar] ah zoh.\n^ cat. 16 2019 pengkomh civui a biatlangpi cu “Dawtnak Cu Dongh A Thiam Lo”! timi a si. Mah nih dawtnak a ngeimi Jehovah kilvennak tangah himnak kan hmu kho zungzal ti kha a kan zumhter lai.—1 Kor. 13:8.\n^ cat. 19 1994, December 1, Vennak Innsang chung i ‘A Tuahserhnak Nih A Zulh’ timi capar [Myanmar] ah zoh.\n^ cat. 65 HMANTHLAK FIANTERNAK: Harnak nganpi chungah Jehovah Tehte phu hmete pakhat cu ramlak ah an i tong i ralṭha tein Khrihfabu pumhnak kha an tuah.\n^ cat. 67 HMANTHLAK FIANTERNAK: Zumhfek tein Jehovah a biami mibu nganpi cu an nun buin le lunglawm tein harnak nganpi in an luat lai.


2020 U.S Presidential thimnak cu a nai tuk cang. Trump vs Bidden ah ahodah Teitu a si te hnga? – Hakha Cherry\n2020 U.S Presidential thimnak cu a nai tuk cang. Trump vs Bidden ah ahodah Teitu a si te hnga? US National Poll ning ahcun a Kum ningpi ngawt in Bidden nih a tei peng. Asinain polls hi 2016 lio ah faktuk in an rak ipalh caah Media kip nih Poll hi zumh ding a si lo an ti dih.\n2016 lio ahkhan US election hi ka zoh taktak. Hillary Clinton nih a tei lai an rak ti viar ngawt lio ah Trump hi ka rak zumh ziar. Election ah a tei taktak. Tukum 2020 election tu ahcun Trump nih a tei lai tiah a zummi an tam. Zeicatiah, US tuanbia ah President a ttuan liomi nih a term 2nk peh hi a phung bantuk deng in a kalmi a lo caah, Trump caahhin ruahchanhnak a um ngaingai. Asinain 2020 chung ah US politics ka zoh tikah Joe Bidden nih ruahlopi in a tei khawh men tiah ka hmuh. A ruang ka chim lai.\nCovid 19 nih US a denning a fak tuk. A thimi zong an tam. Cucaah Covid 19-pandemic nihhin fak tuk Trump le a riantuantu a hnawrsuan hna. Covid19 kong ahhin Trump hmalak ning hi US mizapi a lung a tling lem lo. Mahhi a caah thawng chia ngai a si.\n2020 ah a cangmi George Floyd thihnak, BLM matters movement le US polices pawl karlak buainak vialte kha a fak tuk fawn. Mizapi thinlung a hninsai ning a ti tuk. Cun, US politics zoh tikah Mino/ millennium voters pawl dihlak ngawt hi anti-Trump deuh an si. Chin community zong ahhin Upa deuh nih Trump kan uar i Mino deuh pawl nihcun an uar ve lo.Cun, Trump hi a racist tuk tiah Race kong ah Trump an doh ning hi a fak tuk fawn.\nCucaah, 2016 lio ah “Silent majority” nih Trump an tlinter bantuk in 2020 ahcun Millenuim voters/ Mino votes in Joe Bidden hi tlinter khawh a si tiah ka hmuh ning a si.Credit-Zasang Cinzah\n𝗡𝗟𝗗 𝗔 𝗦𝘂𝗻𝗴𝗵 𝗔𝗵𝗰𝘂𝗻 𝗥𝘂𝗮𝗵𝗰𝗵𝗮𝗻𝗻𝗮𝗸 𝗔 𝗗𝗶𝗵 𝗟𝗮𝗶 By- Dr. Chum Awi (USA)


Chin Ram Kulh Chung Ah Ralkap Nih Ttuan Vo An Pek Mi Pu Ngun San Aung Cu, Mual A Pho Cik Cek Cang. – Chintanbo\nApril 18, 2021 admin CHINNEWS 0\nChin ramkulh Administrative Council Chairman Pu Ngun San Aung nih Ralhrang uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih.\nMah Pum Pak Ca lawng a ruat mi Pu Ngun San Aung cu ninghngal tukin a cawlcang i a Mualpho cikcek bak ko hih, Amah duhnak te bakin Rian a Khinhmi Pu Thla Bik nih a Cohlang ve ti lo. Minung pa 6 a khinh mi chungin aho hmanh nih an Cohlang lo tinak asi a Mualpho cikcek bak ko cang.\nKan rammipi nih hi tluk hin an duh lo bu ah zeitindah ralkap kut tang ah cun rian kan ttuan hnga, tiah a chim chap.“Mah an ka khinhmi rian hi ttuan ka tim lo. USDP chan zong ah khan mah rian hi an rak ka fial cang.\nCun, NLD lio zong ah an ka fial bal cang. Asinain, ka ra rak al hna. Mah lio hmanh ah ka ttuan khawh lomi cu zeitindah atu mah tluk in kan rammi nih an duh lomi ralkap kut tang ah cun rian cu ka ttuan hnga,” tiah a chim.\nKawl ram pumpi uknak a ramh i, thla 2 fai chung ah rammi 700 leng ruru hranghrang in a thattu Ralhrang kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian a khinh hna nain ahohmanh nih cu rian cu an cohlang lo, theih asi.\nSource: The Chin Journal-April 18, Hakha\nCRPH Nih Minister Rian An Khinh Mi,Lian Hmung Sakhong Nih A Chim MI Bia Hi,A Tak Tak Si Ah Cun?


India cozah nih "a hung zaammi Myanmar rammi ka bawmh hna lai" ati - THE CHIN EXPRESS\nIndia cozah nih “a hung zaammi Myanmar rammi ka bawmh hna lai” ati\nMyanmar ralkap nih mipi uknak chuh ruangah dornak Kawl in India ram a hung zaammi Myanmar rammi cu ka cohlan hna lai i ka zohkhenh hna lai, tiah India cozah nih a chim.\nMizoram state nih ralkap uknak ruangah a zaammi Myanmar ralzaam pawl cu dornak a pek ko hna nain, Lawngtlai le Champhai district nih cun “rampi cozaah nih a duh lo caah kan cohlang hna lo” tiin thawng an rak thanh.\nMizoram hruaitu Pu Zoramthanga\nSinain, Mizoram hruaitu Vuancichoh Pu Zoramthanga nih tuni March 10 ah rampi cozah phone a chawnh i thil sining a chimh hnu ah Ramchung Vuanci Pu Amit Shah nih, “Mizoram a rak phanmi pawl cu bawm rih ko hna uh, khirh hna hlah uh,” ati.\nMizoram mipi zong nih “Myanmar ramkhel boruak kongah mipi kan in dirpi hna, rampi cozah nih zeizei ati zongah kan si khawh chungin kan in bawmh hna lai,” an ti.\nIndia Ramchung Vuanci Pu Amit Shah\nMyanmar ram nichuahlei um Thailand zong nih “a hung zammi Myanmar ralzaam pawl ka ka zohkhenh hna lai” tiin ramri khua tampi ah ‘ralzaam umnak (refugee camp)‘ tampi a timhtuah cang.